goiztiri euskaltegia: 2010\nZorionak eta urte berri on, guztioi!\nJende ugari Arriarango Intxaurpe elkartean talo ikastaroan.\nArrakastatsua, Goierriko Goiztiri AEK-k antolatutako talo ikastaroa. Arriarango Intxaurpe elkartean izan zen ikastaroa. 123 lagun inguru inguratu zen bertara taloak nola egiten diren ikastera Segurako talogileen eskutik. Amaieran jan ere egin zituzten, noski!\nSegurako urteko azken literatura-tertulia oso ondo joan zen.\nOso ondo joan zen urteari amaiera emateko Seguran egin zuten azken literatura-tertulia. Oraingo honetan, 7.ena, jada, liburu azokaren antolaketarekin bat egin eta Segurako egitarauaren barruan sartu zuten, gainera, ekimena. Oraingo honetan Andoni Etxeberria eta Aitor Ugaldek argitaratu berri duten “Beti Alai Aste Ta Jai” liburua aitzakia egin zuten tertulia eta ia 20 lagun inguratu ziren kultur etxe berrira. Ordu eta erdiko saioa izan zen, solasaldi aberatsa, oraingoan, literatura-tertuliako taldekoez gain beste hainbat herritarren parte hartzea ere izan baitzen. Aurrena liburuaren egileek liburuaren nondik norakoak azaldu zituzten eta ondoren bertaratuek hartu zuten hitza. Pasadizoak, argazki kuriosoak, emakumeak pilotan, garai bateko erreboteari buruzko daturik aurkitu al zuten, herri arteko txapelketak, Martin Alustiza, Xabier Imaz, afizionatuak, marronismoa, pilotaren etorkizuna… denetarik hitz egiteko parada izan zen. Egun Segurako pilota eskola eta oro har, Segurako pilotaren etorkizunaz hitz eginez amaitu zen aipatu tertulia. Martxo amaiera aldera izango da 8. saioa.\n21.Euskal Liburu eta disko azokan jende andana.\n21.Euskal Liburu eta disko azokara jende ugari hurbildu da asteburuan.Beasaingo Goiztiri AEK Euskaltegiak eta Udalak elkarlanean antolaturiko 21. Liburu eta disko azoka, ostiralean ireki, eta atzo, igandea, itxi zen. AEK zein Udalarekin batera Beasaingo hainbat elkarte eta eragilek haur, gazte zein helduei zuzenduriko egitarau sendoa eskaini dute. Azoka Gernika pasealekuko pilotalekuan izan da. Euskal liburu, disko eta joko ugari saldu da bertan, heldu, gazte zein umeentzako.\nKorrika 17.ediziorako propio sortu duen arropa eta bestelako osagarriak sortu ditu. Euskal Herriko hainbat denda eta AEKren euskaltegietan egongo da salgai. Laster, internet bidez erosteko aukera ere egongo da. Korrika laguntzaile kanpaina ere abian jarri zen joan den asteko aurkezpenean esan zuten moduan. Materiala, Goierrin, Goiztiri AEKren euskategiez gain Beasaingo herri dendan aurkituko du erosi nahi duen orok.\nAEK-k gaur 17.KORRIKA aurkeztu du.\n17. Korrika aurkeztu du AEK-k gaur goizean Euskaltzaindiaren egoitzan, Bilbon, eman duen prentsa agerraldian. Bertan izan dira Mertxe Mugika, AEKren koordinatzaile nagusia, Edurne Brouard,Korrika 17ren arduraduna, eta AEKren Artezkaritza Kontseiluko kideak Korrikaren edizio berria aurkezten.\nKorrika 17 Trebiñun hasiko da 2011ko apirilaren 7an eta Donostian amaitu apirilaren 17an. MAITAU, IKASI, ARI... EUSKALAKARI izango da lelo nagusia, eta edizo honetako omendua berriz Euskaltzaindia izango da.\nVespa Velutina Asiako liztorra.\nJende andana inguratu zen atzokoan Beasaingo Goiztiri AEKren egoitzara, Vespa Velutina, Asiako liztorra, mintzagai izan zuen hitzaldira. Interesgarria izan zen hitzaldia, bai!\nAsteburu honetan izango da Beasaingo XXI. Euskal Liburu eta disko azoka.\nGaur aurkeztu dute Beasainen ostiralean irekiko den XXI. Euskal Liburu eta disko azoka. Abenduaren 17, 18 eta 19an izango da azoka Beasainen. Antolatzaileek, Karmele Santoyo (AEK) eta Aitor Aldasoro (Udala), aurkezpenean egitarau zabala aurkeztu dute. Beasaingo Goiztiri AEK Euskaltegiak eta Udalak elkarlanean antolaturiko 21. Liburu eta disko azoka izango da berau. AEK zein Udalarekin batera Beasaingo hainbat elkarte eta eragilek haur, gazte zein helduei zuzenduriko egitarau sendoa prestatu dute. Azoka Gernika pasealekuko pilotalekuan izango da igandera arte.\nbbbbbbOrdutegia: Ostirala. Goizez: 10:00-13:00. Arratsaldez: 17:00-20:00.Larunbata. Goizez: 10:00-13:00. Arratsaldez: 17:00-20:00 Igandea. Goizez:11:00-14:00. Arratsaldez 17:00-19:00.\n"Vespa Velutina, Asiako liztorra, Hego Euskal Herrira iritsi da " Goierriko Goiztiri AEK euskaltegiak hitzaldia antolatu du Beasainen duen egoitzan.\n"Vespa Velutina" Asiako liztorra mintzagai hartuta, datorren abenduaren 15ean, asteazkena, arratsaldeko 6etan Goierriko Goiztiri AEK euskaltegiak hitzaldia antolatu du. Beasainen duen egoitzan izango da hitzaldia, Gipuzkoako Erlezainen Elkarteko (GEE) Egoitz Galartza albaitaria izango da bertan. Hitzaldi irekia da, gonbidapena luzatu nahi dizuegu interesa duzuen guztioi.\nGoierriko Goiztiri AEK euskaltegiak talo ikastaroa antolatu du Arriarango Intxaurpe elkartean.\nGoierriko Goiztiri AEK euskaltegiak talo ikastaroa antolatu du, abenduaren 16rako, osteguna, arratsaldeko 6etatik aurrera, Arriarango Intxaurpe elkartean. Irakasleak, Segurako Talogileak izango dira. Bertan, taloak nola egiten diren ikasiko dute bertaratutako guztiek, Segurako Talgogileen eskutik. Egin ahala jan ere egingo dituzte bai! Mmmmmmmmmm! Ikastaroan parte hartzeko izena ematea nahitaezkoa da eta 3€ ordaindu beharko ditu pertsona bakoitzak (umeek 1€). Ikastaroa irekia da, nahi duen orok har dezake parte. Hori bai, abenduaren 14rako, asteartea, izena eman behar da Goierriko Goiztiri AEKren euskaltegiren batean: Ordizia: Santa Maria 4-2.ezk Tel: 943889174 ordizia@aek.org Beasain: Urbialde Plaza 7-Behea. Tel: 943889340 beasain@aek.org\nANIMA ZAITEZ ETA IZENA EMAN! EZ GALDU AUKERA!\nGoierriko lau herrik elkarlanean egingo dituzte liburu eta disko azokak.\nGoierriko lau herrik elkarlanean burutuko dituzte Liburu azokak. "Lau azoka batean" leloarekin aurkeztu zituzten joaneko ostiralean, Goierriko lau herrik elkarlanean antolatzen dituzten azokak. Hilaren 17, 18 eta 19an ospatuko dituzte azoka hauek Segura, Lazkao, Ordizia eta Ataunen.\nEuskararen eguna Seguran 2010eko abenduaren 3an\nggggggggSeguran Euskararen Nazioarteko eguna.\nXabier Lete, kantari eta poeta Oiartzuarra, gogoan, bere heriotzean.\nXalbadorren heriotzean, berari eskainitako abestia, Xabier Letek sortu eta abestua berau.\nGu hasi gara eta zuek noiz? Hs ta ks ta lgnkn bz !!!\nOrdiziako Goiztiri AEK Euskaltegiko goizeko taldeko ikasleek Euskararen nazioarteko eguna medio, zer den, noiz duen sorrera…landu ondotik, sortzen dizkigun pentsakizunak bi lelotan bateratzen saiatu dira. Hauxe lehena: Gu hasi gara eta zuek noiz? Eta ea bigarrena osatzen duzuen!!!\nHs ta ks ta lgnkn bz !!!\nBixi-Bixi irratsaioko hilabete honetako lehiaketako irabazlea Maitane Le...\nSegura irratian, Bixi bixi (EBPN) irrati saioaren barnean, hilabetero galdera bat egin ohi dute lehiaketaren barnean. Hilabete honetako lehiaketak badu sariduna, dagoeneko. Zorionak Maitane! Hilabete honetan, zein euskarazko liburu eta filma ditugun gustuko eta zergatik galdetu digute. Maitanek, honakoa erantzun, zozketan parte hartu eta saria irabazi du.\nMikel Laboa gogoan bere heriotzaren bigarren urteurrenean.\nGuk euskaraz, zuk zergatik ez .. . Euskara putzu sakon eta ilun bat zen...\nAbenduaren 3an, ostirala, Euskararen Nazioarteko Eguna, euskararen aldeko hainbat ekintza burutuko dira Euskal Herrian zehar. Aurretik ere hainbat ekimen jarri dira martxan, esate baterako, milaka aurpegirekin egindako mosaikoa osatzea helburu duena Donostian, eusko ikaskuntzak antolatu duen lehiaketa edo Segura Irratian, Bixi Bixi (EBPN) irrati saioaren barnean, antolatu duten lehiaketa.\nGoierrin zehar ere hainbat ekintza burutuko dira egunean bertan. Esate baterako, Ordizian, Hitzarok, euskara taldeak, egirarau ederra prestatu du. Seguran ere ez dira atzera geratuko, ez! Hona hemen egitaraua: Arratsaldeko 5etan, txokolate jana egingo dute. Arratsaldeko 6etatik aurrera, aldiz, herriko dantzarien saioa, txistulariak, trikitilariak eta herriko koruak abestuko du. Arratsaldeko 7etan, euskararen aldeko jarrera eta lana omenduko dute. Euskara ikasten ari direnak (etorkin eta hemengoak) eta Segurako gazte asanblada omenduko dituzte. Azken honek egin berri duen Lip-dup (gizon arruntaren koplak) bideokliparen proiekzioa pantaila handian emango dute, euskaraz kantatua, antzeztua zein antolatua da berau.\nAmaitzeko, gaztaiñak danbolinean erreta! Egitarauan laguntzaileak: herriko Udala (EBPN), Segurako Gazte Asanblada eta Haitz Lehor Guraso Elkartea.\nzuk zergatik ez\nAste honetan, Hamaika Telebistako Hona hemen saioan AEKren praktika egitasmoen berri eman dute.\nAste honetan, Hamaika Telebistako Hona hemen saioan AEKren praktika egitasmoen berri eman dute, bideo honetan Barakaldoko berbalagunen testigantzak ikus ditzakezu.\nHiromi Yoshidak, laguntza eskatu digu euskaraz irakurtzen ditugun liburuei eta ikusten ditugun pelikulei buruz.\nSegura Irratian, Bixi Bixi (EBPN) irrati saioaren barnean, hilabetero galdera bat egin ohi dute, lehiaketa bat, alegia. Lehiaketan, dagokion sariaren irabazle izan zaitezkete, beraz, adi!\nHona hemen hilabete honetako galdera: Hiromiri Yoshidak, laguntza eskatu digu euskaraz irakurtzen ditugun liburuei eta ikusten ditugun pelikulei buruz.Beraz, zein dira zeuok euskaraz irakurri duzuen liburu eta filme gustukoena? Zergatik? Lagundu nahi badiozue eta bide batez Bixi Bixi lehiaketan parte hartu, helbide hauetako batera erantzuna bidali:bixibixi@euskalerria.org edota liernielorza@hotmail.com. Nahi izanez gero telefonoz deitu: 943 891941 telefono zenbakira, saioak irauten duen bitartean, asteazkenetan 12:15etik 13:15era eta ostegunetan 19:00etatik 20:00etara. Zozketa abenduaren 1ean, asteazkena, egingo dute, Bixi Bixiko zuzeneko saioan. Saria: 60 €-ko truke-txartela abenduan eskualdean egingo diren liburu azoketako batean erabiltzeko. Nola ez diogu, bada, Hiromiri lagunduko?\nGaur, hilak 23, arratsaldeko 8etan Udaletxeko batzar-aretoan izango den bileran parte hartzeko deia egin die herritarrei Legorretako Udalak.\nGaur, hilak 23, arratsaldeko 8etan Udaletxeko batzar-aretoan izango den bileran parte hartzeko deia egin die herritarrei Legorretako Udalak. Bileran, Euskara Biziberritzeko Plan Nagusia (EBPN), martxan zergatik eta zertarako jarri nahi duten, Euskara Aholku batzordearen osaera, maiztasuna, 2011-2012 urteetarako plan estrategikoa aurkeztu eta eztabaidatuko dute, besteak beste. Elkarte, erakunde, talde,norbanakoak...guztiak gonbidatuta zaudete.\nGaur, beraz, udaletxera nahi duen oro gerturatu daiteke.EBPNaren kudeaketa AHIZE -AEK-ri esleitu dio Legorretako Udalak. Barne Erabilera Plana ere hurrengo asteartean, hilak 30, aurkeztuko diete Udaleko langileei, goizeko 8etan.\nNik ere euskaraz! Euskal Herri osoko jendearen atxikimendua lortzea da helburua.\nEuskal Herri osoko jendearen atxikimendua lortzea da helburua. Nik ere euskaraz!\nAbenduaren 3rako, Euskararen Nazioarteko Egunerako, euskararen aldeko milaka aurpegirekin egindako mosaikoa osatzea helburu. Berrogeita hamar erakunde eta elkarte baino gehiagok elkarlanean antolatu dute euskarazko kultur egitarau zabal hau Donostian. Animatu eta jarri zure argazkia hementxe !\nAEK-k Korrika laguntzaile kanpaina aurkeztu zuen atzo Donostian emandako prentsaurrekoan.\nKorrikak eta AEK-k, atzo goizean Donostian egin zuten prentsaurrekoan Korrika Laguntzaile kanpaina aurkeztu zuten. Ekitaldian, AEKren Artezkaritza Kontseiluko kideek, AEKren koordinatzaile nagusi Mertxe Mujikak, eta Korrikaren arduradun Edurne Brouardek hartu zuten parte. Korrika laguntzeko modu asko dagoela, baina, bereziki bi nabarmendu zituen atzokoan Edurnek; batetik, jada, martxan jarri direlako biak, eta bestetik, oso garrantzitsuak direlako korrika laguntzaile kanpaina eta materiala.\nKorrika laguntzaile kanpaina abian da, beraz! 17. Korrikako materiala ere salgai dago jadanik AEKren euskaltegietan eta Euskal Herri osoko hainbat dendatan.\nGoierriko AEKren egoitzetan ere bai, noski!\nIzarren argia filma ikustera joan ziren Beasaingo Goiztiri AEk euskaltegiko hainbat ikasle joan den astelehenean.\nBeasaingo Goiztiri AEK euskaltegiko hainbat ikasle Izarren argia izeneko filma ikustera joan ziren joan den astelehenean. AEK-k euskararen erabilera gelaz kanpo sustatu ohi horrelako jarduerekin. Gustatu ote zitzaien? Kritika onak izan ditu behintzat!\nMoodlemoot 2010 jardunaldiak izan dira Logroñon.\nAzaroaren 11, 12 eta 13an burutu ziren Logroñon aurtengo estatu mailako Moodlemoot jardunaldiak. Moodle plataforman oinarritua dago AEKren online zerbitzuak hainbat ikastaro kudeatzeko erabiltzen duen gunea. Gogoan duzue zer den e-uskaltegia, ezta? Aurreko berri batean esan genuen moduan, AEKren on-line zerbitzuetako bat da e-uskaltegia. Bertan, euskara lantzen lagunduko dizueten hainbat baliabide topatuko duzue. Logroñon izan dira aurtengo estatu mailako Moodlemoot jardunaldiak. Bertan izan ziren online saileko Andoni eta Jaione hiru egunotan. Bideo honetan ikusi ahal izango duzue non izan ziren jardunaldi hauek.\nZer da hizkuntza ongi hitz egitea? Ados zaudete diotenarekin?\nHainbat ikasleri honako galdera hau egin diegu: zer da zuretzat hizkuntza ondo erabiltzea? Entzun eta bidali zeuon iritzia hona. Zer da hizkuntza ondo erabiltzea? Ados zaudete diotenarekin?\nMintzalaguna egitasmoa jarriko da martxan azaroan, Beasainen.\nEuskaraz hitz egiteko zailtasuna dutenei eta euskaraz hitz egiteko ohiturarik ez dutenei zuzenduta Mintzalaguna egitasmoa jarriko da martxan azaroan Beasainen. Egitasmoan ikasle edo laguntzaile moduan parte hartzeko aurrez eman behar da izena Goiztiri AEK euskaltegian, Udal euskaltegian edota Udaleko Euskara zerbitzuan. Izena emateko azken eguna, azaroak 11, osteguna. Beraz, ez galdu aukera eta esan bahi nahi dut!\nSegurako talde batek, bideoa grabatu du "dida" Gaztea irratsaioak antolatu duen lipdub lehiaketarako.\n"Dida!" Gazteako irratsaioak antolatu duen lipdub lehiaketa oso arrakastatsua izaten ari omen da. Lehiaketa honetan parte hartzeko Segurako talde batek, Xabier Leteren "gizon arruntaren klopak" abestiarekin bideoa grabatu du. Emaitza, ezin hobea izan da, lan polita egin dute segurarrek. Zorionak! Ikusi eta zeuon bozka eman nahi badiozue sartu hementxe eta egin ahal izango duzue. Ea gustukoa duzuen!\nAEKren on-line zerbitzuetako bat e-uskaltegia dugu. Besteak beste, bertan doako hainbat baliabide topatuko duzue.\nZer da e-uskaltegia? AEKren on-line zerbitzuetako bat da e-uskaltegia. Bertan, euskara lantzen lagunduko dizueten hainbat baliabide topatuko duzue. Horien artean zeuon kabuz lantzeko moduko baliabide asko topatuko duzue, baita e-uskaltegiaren katalogoa eta haren inguruko informazioa ere. Zenbait baliabide doakoak dira, aski duzue gunean izena ematearekin edota "bisitari" moduan sartzearekin. Honako doako baliabide hauek topatuko dituzue bertan:\nEGA lantzeko gunea.\nEuskal kantak lantzeko gunea.\nEuskalkiak lantzeko gunea.\nIdazmena norbere kabuz lantzeko gunea.\nMingaina astintzeko gunea.\nEuskara ikasteko aukera Beasaingo jubilatuentzat Goiztiri AEK euskaltegiak antolatuta.\nGoierriko Goiztiri AEK euskaltegiak antolatuta, Beasaingo jubilatuek euskara ikasteko aukera izango dute aurten ere. Ikastaroa astean bi egunetan izango da, astelehenean eta asteartean, 16:00etatik 17:30era, Beasaingo Jubilatuen Egoitzan. Izena emateko epea urriaren 22an bukatuko da. “Animatu eta heldu euskarari, inoiz ez da berandu!” Beasaingo Goiztiri AEK euskaltegian hainbat ikasle aritu ziren iaz, 09-10 ikasturtean, euskara ikasten; besteak beste, jubilatuak. Euskaltegiz kanpo Jubilatu Etxean eman zuen AEK-k 60 orduko ikastaroa. Jubilatuek beraiek, balorazio oso ona egin zuten iaz. Beraiek hala eskatuta eta Beasaingo Udaleko euskara nahiz ongizate sailaren babesarekin beraiei egokitako ikastaroa aurten ere abian jarriko da laister. Argazkian ikus daiteke zein pozik eta alai joan ziren iaz aipatu taldeko kideak astean birritan, ordu eta erdiko saioetara. Aurten izena eman nahi baduzu jubilatuen egoitzan bertan idazkaritzara joan edota AEKren Beasaingo egoitzara joan edo telefonoz deitu eta izena ematea nahikoa da. ESAN, BAI EUSKARARI!\nGoierriko Goiztiri AEKn aukera zabala duzu euskara ikasi nahi baduzu, garaiz zabiltza!\nEuskara ikasi nahi duzu? Aukera duzu, oraindik, Goierriko Goiztiri AEKn. Esan, bahi nahi dut!\nGoierriko Goiztiri AEK euskaltegiak urriaren 4an hasi zituen klaseak. Oraindik ere izena eman gabe bazaude jakin aukera hauek dituzula. Ordizian goizeko 09:00etatik 11:00era EGA, 09:30etik 11:30era behe urratsa, 18:00etatik 20:00etara EGA eta 18:00etatik 20:00etara erdi urratsa. Hauez gain auto-ikaskuntza gela ere martxan dugu Ordiziako Udaleko EBPNren laguntzarekin. Kanpotik etorritakoentzat AISA programarekin 60 orduko ikastaroa ere martxan da, goizeko 09:00etatik 11:00etara Barrena Kultur Etxean eta baita jubilatuentzako ikastaro berezia ere. ORKLIn ere eskolak ematen ari da Goiztiri AEK. Klaseek 2011ko ekaina bitartean iraungo dute. Beasainen 2 talde martxan. Goizeko 09:30etik-11:30era behe urratsa, eta 18:00etatik 20:00etara goi urratsa. Urriaren 25etik aurrera jubilatuentzako ikastaro berezia hasiko dugu eta honetan ere, izena emateko epeak irekita jarraitzen du. Auto-ikaskuntza eredua ere aukeren artean dago. Inork 4. maila prestatu beharko balu ere on-line bidezko ikastaroa eskaintzen du Goierriko Goiztiri AEK-k.\nIdiazabal, Ormaiztegi, Zumarraga, Segura eta Legorretan ere badaude taldeak. Idiazabalen goizeko 09:30etik 11:30era erdi urratsa eta 16:30etik 18:30era behe urratsa. Ormaiztegin behe urratseko bi talde, bata goizeko 14:00etatik 16:00etara eta bestea arratsaldeko 19:30etik 21:30era, biak ere liburutegian. Seguran iluntzeko 19:00etatik 21:00etara Aisa taldea eta 19:30etik 21:30era behe urratsa. Zumarragan jubilatuekin taldea martxan da 15:30etik 17:00etara Zahar etxean. Bukatzeko Legorretan 14:45etik 16:45era erdi urratsa eta 15:00etatik 17:00etara behe urratsa. Izena emateko edota informazio gehiago nahi izanez gero nahikoa da AEK-k dituen egoitzetara joatea, goizez 9etatik 1era eta arratsaldez 4:30etatik 8etara; telefonoz deitu edota mezu bat bidaltzea hona. Udalek matrikula subentzionatuko diete ikasleei.\nIkasi euskara eskertuko dizute eta!\nKontseiluak euskara ikasteko deia egin du. Esan, bai nahi dut!\nEuskara Klaseak Goierriko AEKn. Atera arbela kalera!\nEuskara Klaseak Euskaltegian\nBAI, nahi dut! Goierriko Goiztiri AEK euskaltegiak matrikulazio kanpaina zabalik.\nBAI NAHI DUT! AEKn metodologia komunikatiboa jorratzen dugu eta eguneroko programaketan txertatu. Geure helburua hiztunak sortzea da eta honetarako, aurretik aipatu metodologian kultur ekintzak txertatzen ditugu erabilera sustatzeko; besteak beste ikastaroak, bisita gidatuak, irteerak, pertsonaia esanguratsuak klaseratu, hitzaldiak... Ikastaro eskaintza zabala dugu:\nOhiko ikastaroak: euskalduntze zein alfabetatze ikastaroak; 2, 3 edo 4 orduko ikastaroak, goizez, arratsaldez zein gauez. HABEren 1,2,3 eta 4.mailak.\nAuto-ikaskuntza: astean ordu eta erdiko mintza-saioak, 15ean behin 40 minutuko tutoretzak.\nLan mundua: normalkuntza planen kudeaketa eta langileentzako ikastaro bereziak.\nAgiriak: HABE zein Hizkuntz Eskakizunak eskuratzeko ikastaro berezituak.\nIrakasleentzako ikastaroak: hobekuntza (Irale), azterketak...\nAisa: etorkinentzat harrera ikastaroak.\nDendaketan: merkatariei zuzendutako ikastaroa.\nOsatuz: osakidetzako langileei zuzendutako ikastaroa.\nOnline ikastaroak: Haberen 2, 3 eta 4.mailako azterketak prestatzeko ikastaroak; zuzentasuna; testugintza... www.egela.aek.org orrialdean.\nEskaintza zabala! Ez galdu aukera eta esan BAI NAHI DUT! Informazio gehiago edo izena emateko hemen gaude.\nGoierriko Goiztiri AEK euskaltegiaren alde Ordiziako euskal festetako asteazkeneko peri berezian zozketatutako loteak badu sariduna.\nGoierriko Goiztiri AEK euskaltegiaren alde Ordiziako euskal festetako asteazkeneko peri berezian zozketatutako bertako produktuez osatutako lotea 0.570 zenbakia duen boletoari egokitu zaio. Berau Luis Mari De Juan “Pintxo” ordiziarrak aurkeztu du eta hala ageri da argazkian saria jasotzerako garaian.\nEderki pasatu dugu oporretan, baina... Bukatu da, bukatu da, akabo!\nEkin diogu berriro lanari, dagoeneko, hasi gara hurrengo ikasturtea prestatzen euskaltegietan.Hemen gara bai berriro!\nAEKren uda eskaintza aurrera doa.\nUda aurrera doa eta AEKren orrialde nagusian dioen moduan uda barnetegiak ere bai. Abuztuaren lehen egunera arte iraungo dute hilabete honetako AEKren bigarren hamabostaldiko euskalduntze barnetegiak Arantzan eta Foruan. Abuztuaren 24an bukatuko den beste barnetegi bat, Iparraldeko oinezkoentzako barnetegi ibiltaria da, Pirinioetan ibiliko dena GR 10 ibilbidea egiten. Beste alde batetik, bi egun lehenago, larunbatean, hasi zen bizikletaz egingo den barnetegi ibiltariaren 10. edizioa, ibiltarien aitzindaria eta beste behin 16 egunez Euskal Herria zeharkatuko duena. BerriaTB-k barnetegi biltariari buruz bideoa ere egin du! Ohikoa dugun legez, zenbait hasi eta beste zenbait bukatu. Esate baterako oinezkoentzako Hegoaldeko barnetegi ibiltaria uztailaren 18an bukatu zen. Egun berean amaitu ziren familientzako lehenengo barnetegiak ere. Hurrengo familientzako barnetegiak abuztuaren 2an hasiko dira. Oraindik asko falta da uda amaitzeko, zenbait ikastaro bukatu diren arren oraindik aukera asko dago: barnetegi zein ikastaro trinkoetan. Hori bai, euskara ikasiz "mihi puntan duzuna ateratzeko". AEKren uda eskaintza zabala da!\nDagoeneko abian dira AEKren uda barnetegiak, ikastaroak...\nAEKren orrialde nagusian dioen moduan, martxan dira jada hainbat uda barnetegi, ikastaro... Hasiak badaude ere oraindik aukera badago izena emateko. Beraz, ez galdu aukera eta izena eman, euskara gozatuz ikasiko baituzu.Argazkian, duela bi urteko barnetegi ibiltariko hainbat ikasle ikus ditzakegu mendi tontor gainean hamaiketakoa egiten. Zaletasunak eta euskara uztartzea bezalakorik ez dago! Zein mendi ote da?\nJende ugari Arriarango Intxaurpe elkartean talo ik...\nSegurako urteko azken literatura-tertulia oso ondo...\nAsteburu honetan izango da Beasaingo XXI. Euskal ...\n"Vespa Velutina, Asiako liztorra, Hego Euskal Herr...\nGoierriko lau herrik elkarlanean egingo dituzte li...\nXabier Lete, kantari eta poeta Oiartzuarra, gogoan...\nBixi-Bixi irratsaioko hilabete honetako lehiaketak...\nMikel Laboa gogoan bere heriotzaren bigarren urteu...\nGuk euskaraz, zuk zergatik ez .. . Euskara putzu s...\nAste honetan, Hamaika Telebistako Hona hemen saioa...\nHiromi Yoshidak, laguntza eskatu digu euskaraz ira...\nGaur, hilak 23, arratsaldeko 8etan Udaletxeko batz...\nNik ere euskaraz! Euskal Herri osoko jendearen atx...\nAEK-k Korrika laguntzaile kanpaina aurkeztu zuen a...\nIzarren argia filma ikustera joan ziren Beasaingo ...\nZer da hizkuntza ongi hitz egitea? Ados zaudete di...\nMintzalaguna egitasmoa jarriko da martxan azaroan,...\nSegurako talde batek, bideoa grabatu du "dida" Ga...\nAEKren on-line zerbitzuetako bat e-uskaltegia dugu...\nEuskara ikasteko aukera Beasaingo jubilatuentzat ...\nGoierriko Goiztiri AEKn aukera zabala duzu euskara...\nBAI, nahi dut! Goierriko Goiztiri AEK euskaltegiak...\nGoierriko Goiztiri AEK euskaltegiaren alde Ordizia...\nDagoeneko abian dira AEKren uda barnetegiak, ikast...


Istorioak Artxibo Vilanculos aldizkari bidaia - Historia duzu aldizkari bidaia\nIbilbidea VAP. (II): Gauzak Indian ur\nfamiliar batetik Afrikako desberdina ekin\nTagged 'Vilanculos Mezuak’\nOct 02 2012\t Egun itsasoa ikusten geldiarazten ez dituzun…\nEverything itsas da, gisa hondartzan pean lagundu eta arrantzaleen sareak goizean erruleen tira (ez, ez dut askoz ere me hurbiltzen dudan bezala zerbait gelditzeko garbia dio sustatzen jarraitzeko me bitartean). Taldeak emakumeak eta haurrak ordubete betiereko sare arrastatuz, ozeanoaren arrain txiki eta pisua ekartzen dozenaka pertsona horiek gertu bizi dira, jan gabe.\nduela 20 2012\t Indian Hailstorm\nErdiraino, Bat-batean, zerua zen ALDASORO, haizearen indar gehiago harrapatu eta hasi zen baden hailstorm Deskargarako. Ustekabeko denbora, Duela urte ez zen kasuan, eta horizonte paleta bizia bihurtu zen. Itsasoa berdea da eta zerua gris iluna bihurtu\nMaiatza 07 2012\t Iraganeko RECORRIDO AFRICANO TOUR AURKEZTEN!\nBy: VAP (Irudia: Daniel Landa)\nIbilbidea Viajesalpasado, Villas egin Eland Espedizioak Indian eta Hego Afrikako, Malawi eta Mozambike helburua ezagutzen txikiagoan Hego Afrikako zati irakasteko. Bide osoa da, non hiru nazio fauna parke zeharkatu dugu; paradisu Indiako Ozeanoko uharte erdian parke nazional ....\nVideo mundua, Un mundo aparte\nabendua 09 2011\t Vilanculos: malaria eta artisauak hasiera\n"Sandy baino gehiago eman 30 garaitik erabaki malaria zuen 1999 zatoz eta zure bikotearekin bizi, Snowy, Vilanculos bat, paradisu naturala eltxo baten buzz bizitzaren galera ekar dezake"


Zentro bat musika ikerketari | Zentro bat musika ikerketari – iparraldekohitza\nurria 10, 2018\nHorra espazio eroso bat, tindu usainarekin oraindik. Bost bulego eder, lan egiteko lasai. Eta ondoan bilkura gela zabal bat. Bertan dozena bat ikerlari beren azken ikerketa lanei buruz solasean, lanean. Non eta Baionako Artearen Hirian. Horra ARI, Basque Anthropological Research Institute on Music, Emotion and Human Societies (Musika, Emozioak eta Gizarteak Ikertzeko Euskal Antropologia Institutua). Bada bulta bat hasiak direla lanean, baina atzo zuten estreinatu ofizialki lekua, plaka eta guzti.\nMusika galdekatzea da zentroaren helburua, institutuko buru Denis Laborde ikerlariak azaldurik. «Musika galdekatu, zientzia sozialen ikuspegitik. Estiloak eta musika motak baino haratago. Interesatzen zaigu jende batzuek musika egiten dutela. Edozein musikaz gara interesatzen, edozein lekutakoa, edozein garaitakoa».\nHiru ikerlari ditu institutuak berak enplegatzen, eta aurki lau izanen dira. Parisko Georg Simmel laborategiaren adar bat da. CNRS (Frantziako ikerketa zientifikoen zentroa) eta EHESS (zientzia sozialen goi mailako ikasketen eskola) daude oinarrian. Hortik at: «Ikerketak nazioarte mailan funtzionatzen du, proiektuka, eskaintza deialdika, Europa mailan edo orokorkiago», Labordek. Chicago, Londres eta Bartzelonarekin ari dira lanean, baita Bogotarekin ere. Bogotaren kasuan, adibidez, hiriak nola egiten duen musikaren barruan dute ikergaia. «Iraneko maqam izeneko musikaz eta samba recifeaz trukatzeko aukera ere eskainiko dugu. Horrelako esperientziak plantan jartzen saiatuko gara». Azken finean, bi ildo nagusi ditu zentroak. Batetik, nazioarte mailako programa horiek eta, gero, pertsonen arteko harremanak. «Harremanak direino, gero, administrazioen arteko akordioak lor daitezke», azaldu du Labordek. Eta alde horrek ikerketak Euskal Herrian sustraitzeko parada eman lezake.\nAdibide konkretu bat emateko, atzoko estreinara etorri Aitzpea Leizaola izan daiteke. Euskal Herriko Unibertsitatean antropologiako irakaslea da Leizaola. Aspalditik ezagutzen dute elkar Labordek eta biek, eta jadanik ari dira elkarrekin Euskal Etnopoloan. Eta institutu berri honekin ere elkarrekin aritzeko bideak atzeman daitezkeela pentsatzen dute biek. Jadanik gertatu izan dela ere azpimarratu du Leizaolak. Miren Artetxe ikerlaria tesia egiten ari da EHUn, gazteak, bertsoa, transmisioa eta nortasuna lotuz. Bada, hiru hilabete pasatu ditu Baionako ikerketa zentroan.\nLabordek gaineratu du lan bat eramatekoa dutela ere Baionako erietxe publikoarekin. Musika nola integratzen duten artatze protokoloen barruan. Beste gai bat dute iheslariena. «Musika nola izan daitekeen harrera egiteko tresna, trukatze tresna». Baigorrin duela hiru urte antolatu behin-behineko atseden zentroan izan esperientzia abiapuntu lan bat argitaratzekotan da, hain zuzen, Laborde.\nHoriek guztiak erranik, ez da kasualitatea zentroak Arteen Hirian izatea bulegoak. Izan ere, gunea Euskal Elkargoak du kudeatzen orain, eta bertan daude ere elkargoak kudeatzen dituen arte eskola eta kontserbatorioa, baita orkestra ere, berriki Ipar Euskal Herriko mailakoak bilakatuak. Euskal Elkargoak gune horren garatzeko gogoa erakutsia du. Institutuari bulegoak urririk uzteaz gain, 61.500 euro emanen dizkio. Horrekin du laugarren ikerlariaren lanpostua ordaintzekoa.\nEz da kasualitatea ere Baionan izatea. Laborde ikerlaria baionesa da sortzez. Paristik aritu da luzaz, baina aspalditik badu Euskal Herrira sartzeko gogoa. Bertsolaritza ikertu izan du. Artetik errateko, zentroan lan egiteko euskara ikastea jarri duela baldintza bezala nabarmendu du Labordek. Ez baitaki euskaraz, baldintza horrek balio ote duen galderari irri trabatu batekin erantzun dio.\nEstrategia eta batasunik gabe\nEuskaraz bizitzeko ezintasuna salatzeko ekintza desobedienteak iragarri ditu Aitzinak


Plan estrategiko berriaren lehen urterako jarritako helburuak bete ditu jada Bilboko Portuko Agintaritzak - Bilbaoport\nPlan estrategiko berriaren lehen urterako jarritako helburuak bete ditu jada Bilboko Portuko Agintaritzak\nBilboko Portuak dagoeneko lortu du 2020rako aurreikusitako zirkulazio-maila, baina 2022. urterako jarritako helburuei eusten die oraindik ere, aurreikuspen ekonomikoak kontuan hartuta.\nGainerakoan, planifikatutakoaren arabera ari da lurzoru berriak sortzen —proiektu estrategikoak bereganatzeko—, proiektu intermodalak garatzen, ingurumena kudeatzen eta digitalizazio-prozesua gauzatzen.\nEkonomia- eta finantza-bideragarritasunak aukera ematen dio pixkanaka tasak murrizteko eta, aldi berean, inbertsio berriei heltzeko.\nLehiakorragoak izateko eta bezeroei malgutasun handiagoa eskaintzeko, BPAk kudeaketa-autonomia handiagoa eskatzen du, bai eta portuen transferentzia ere.\nBilboko Portuko Agintaritzak 2018-2022 Plan Estrategikoan jasotako 56 ekintza-ildoetan egin du aurrera, eta ezarritako ia helburu guztiak bete ditu. Zure etorkizunarekin bat / Committed to your future / Comprometidos con tu futuro da planaren leloa, eta bost ardatz estrategiko ditu: hazkundea eta lehiakortasuna, inpaktu ekonomikoa, onura soziala, kudeaketaren bikaintasuna eta ekonomia- eta finantza-bideragarritasuna.\nEkitaldiaren lehen urteko emaitzak eta hurrengo ekitaldietarako aurreikuspenak aurkeztean, Ricardo Barkala erakundeko presidenteak azpimarratu du lortutako helburuen artean zirkulazioaren hazkundea eta merkatu-kuotaren berreskuratzea (trafiko energetikorik gabe) nabarmendu behar direla, bai hinterlandean (300 kilometroko erradioa), bai foreland estrategikoan (Europa atlantikoa). 2018an, zehazki, Bilboko Portuak 35,6 milioi tona mugitu zituen, aurrez zehaztutakoa baino hazkunde handiagoarekin (+% 4), eta errekorra lortu zuen edukiontzien eta bidaiarien zirkulazioan. Hazkunde horri esker, 2020rako aurreikusitako zirkulazioetara iritsi da. Hala ere, estatuko eta nazioarteko aurreikuspen makroekonomikoak kontuan hartuta, planean finkatutako helburuari eustea erabaki du Portuko Agintaritzak: 37,5 milioi tonara iristea 2022an.\nObrei dagokienez, Barkalak azpimarratu du plangintza betetzen ari dela eta aurten bertan amaituko dela erdialdeko kai nagusiaren lehen fasea; lan horien ondorioz, 334.000 metro karratu berri izango dira, eta kilometro bateko atrakatze-lerro bat, hiru fasetan urbanizatuko dena. Lurzoruaren okupazio-maila % 87 baino handiagoa da jada —Espainiako portuetako mailarik altuenetakoa—, eta 2019a amaitzerako % 89koa izatea espero da; 2020an, azalera berria martxan jarrita, % 83ra jaitsiko da.\nIntermodalitatea ere hobetu egin da Plan Estrategikoaren lehen urte honetan. Portuko trenbide-trafikoa % 12 hazi da azken urtean, % 65 azken sei urteetan, eta hazten jarraitzeko oinarriak jarri dira. Ildo horretan, Sibport-ek irabazi du Jundiz kudeatzeko lehiaketa publikoa —Portuko Agintaritzak parte hartzen du sozietate horren akzioetan—; Pancorbok, berriz, etapa berri bati ekin dio, eta asteroko tren bat izango du; eta, azkenik, Arasur 2020. urtean hasiko da lanean, trenbide-bazterbidean egiten ari diren urbanizazio-lanak amaitutakoan.\nHalaber, gainerako erakundeekin lankidetzan, lanean ari gara sarbideak hobetzeko, hala nola hegoaldeko tren-saihesbidea, Atlantikoko korridorea eta metropoli hegoaldeko saihesbidea (garraiolarientzako pizgarriak).\nIngurumen-kudeaketan, Portuko Agintaritzak energia-eredua aldatzeko eta energia-iturri eolikoak bultzatzeko hainbat ekimen sustatzen ditu, eta aitzindaria da horretan. 2018an, ontzitik ontzirako Europa atlantikoko lehen gas-hornidura egin da Bilboko Portuan, kaietan argiztapen eraginkorragoa eta jasangarriagoa ezartzeko proiektu aitzindari bat gauzatu da, airearen kalitatearen eta zarata-mailaren neurketetan gardentasuna bermatzeko neurriak hartu dira, eta energia eolikoaren instalazio berriak jarri dira. Eta aurtengo erronka nagusietako bat da bizi-zikloaren ziurtagiria lortzen duen Europako lehen portua izatea.\nOnura soziala sendotzeko zehaztutako erronkei dagokienez, aurrera egin du administrazio elektronikoa hobetzeko bidean, eta Port Center –Bilboko Portuaren dibulgazio-zentroa– inauguratu du, Bilboko Itsasadarra Itsas Museoan.\nBezeroa erakundearen erdigunean jartzeko estrategiaren abiapuntua kudeaketako malgutasuna da; malgutasun horri esker, trafiko berriak eta neurrira egindako konponbideak dituzten instalazio logistiko-industrial berriak lortuko dira. Horregatik, eraginkorragoa izateko, eskaera hauek egin ditu Portuko Agintaritzak: autonomia funtzionala eta kudeaketa-autonomia duen gobernantza-eredu bat izatea, portuen transferentzia gauzatzea, kokalekuen arabera erregulazio bereiziak ezartzea, eta Puertos del Estadoren rola aldatu, eta hark sistemaren koordinazioa bere gain hartzea.\nEkonomia- eta finantza-egoerari dagokionez, Portuko Agintaritzak kaudimen-maila handia du, Plan Estrategikoan aurreikusitakoa baino hobea, eta egoera onean dago inguruko arriskuei aurre egiteko (ustezko dezelerazio ekonomikoa, merkataritza libreko murrizketak Estatu Batuekin eta Erresuma Batuarekin, edo presio fiskala handitzea).\nHori guztia dela eta, Portuko Agintaritzak datozen urteetarako programatutako tasa-murrizketei eusten die, bezeroei etorkizun erakargarria eta egonkorra eskaintzeko; murrizketa pixkanaka aplikatuko da, 5,6 milioi euroraino (fakturazioaren % 7,5). 2018an hasi zen murrizketa, merkantzia-tasa % 10 murriztuta, eta organo eskudunek lursailen balorazio berria onartzea falta da orain.\nAurrekoaBilboko Portuko Agintaritzak eta Bizkaiko Foru Aldundiak Portuaren irisgarritasuna hobetzea eta Aldundiaren obretako soberakinak aprobetxatzea hitzartu dute\nHurrengoaBilboko Portuaren presentzia nabarmena BECen egingo den sektore eolikoaren europar azokarik handienean\nAktualizazioa: 06/02, 14:24-etan


Lehendabiziko enpresa ituna sinatu dugu Tuterako Torre Monreal zahar etxean | LAB SINDIKATUA\nZerbitzu Publikoak Zerbitzu Soziokomunitarioa Lehendabiziko enpresa ituna sinatu dugu Tuterako Torre Monreal zahar etxean\nLehendabiziko enpresa ituna sinatu dugu Tuterako Torre Monreal zahar etxean\nEnpresa zuzendaritzak eta langileen batzordeak (bi LABeko ordezkarik, bi UGTkoek eta ELAko batek osaturik) Torre Monreal zahar etxean lan baldintzak arautzen dituen lehendabiziko ituna sinatu dute, hitzarmen estatalak finkatzen dituenak hobetuz. Gainera, azken lan erreformaren alderdi kaltegarriei egiten die aurre: ultraaktibitate mugagabea ezarriz eta adostutakoa ez betetzeko aldebakarreko prozedura galaraziz.\nEdukien inguruan, besteak beste, honako hauek dira hiru urteko itun honetan azpimarragarrienak:\n– Lehendabiziko bi urteetako soldata igoera lineala (KPIren gainetik soldata baxuenetakoendako) eta hirugarren urtean KPI bezalako igoera, gutxieneko bermearekin.\n– Gaur egun kobratzen diren plusak soldata tauletan egonkortzea.\n– Urteko lanaldiaren murrizketa: 4 ordukoa bigarren urtean eta beste 3 gehiago hirugarrenean.\n– Eszedentzietan, uztartzerako neurrietan eta oporrak aukeratzeko hobekuntzak.\n– Lan osasun arloan, lanerako arroparen garbiketa enpresaren ardura.\nHorrela, bada, etorkizuneko negoziazioetara begirako oinarri sendoa lortu dugu. Jakin badakigu bidea luzea izanen dela eta sektoreko langileen baldintzak hobetzeko tarte eta behar handia daukagula oraindik. Beste aldetik, Estatu mailako hitzarmen pean egoteak asko baldintzatzen gaitu, baina oso pozgarria da negoziatzeko bertako eremu berri bat ireki izana. Horregatik, lan baldintzak duintzen joateko tresna berri hau lagungarria izanen delakoan gaude.\nAmaitzeko, adierazi nahi dugu negoziazio prozesuan langileon arteko batasuna eta mobilizatzeko prestutasuna emaitza positiboa lortzeko ezinbesteko baldintzak izan direla eta, hartara, langle guztiak zoriontzea baino ez dugu.


[Galeria] BATen urteko galan, Periko Sanroma gogoan eta Jose Mari Sarriegiri aitortza : Bidasoko Hitza\n[Galeria] BAT-en urteko galan, Periko Sanroma gogoan eta Jose Mari Sarriegiri aitortza\nUrteroko gala egin zuen ostiralean Bidasoa Atletismo Taldeak. Klubaren historia erreparatzeko, eta egungo egoeraz jabetzeko zita izan zen.\nSanromaren senideak, Jose Mari Sarriegi (mikroarekin) eta BATeko kideak, galan.\nOstiralean egin zuen Bidasoa Atletismo Taldeak (BAT) urteroko gala. Bertan 217 kide bildu ziren, kirolari, entrenatzaile, erakundeetako kide, zuzendaritzako ordezkari eta babesle artean. Ficobako Iñigo Lavadoren jatetxean egin zuten gala.\nAfaldu aurretik atzera begiratzeko aukera ez zuten galdu BATekoek, orain artekoak, onak eta txarrak, oroitzeko. Egun taldea zertan den ere azaldu zuten, eta urteko emaitzen errepasoa ere egin zuten: besteak beste, taldeak pistan inoiz lortu dituen emaitzarik onenak izan dituela azaldu zuten, bai emakumeetan zein gizonetan [horien berri zehatz izateko sartu esteka honetan]. Baina banakako aitortzak jaso aurretik, iaz hil zen Periko Sanroma oiartzuarra izan zuten gogoan: BATek plaka eman zien haren alargunari eta alabari, Sanromak Oiartzungo, Gipuzkoako eta Euskal Herriko atletismoaren alde egindakoa aitortzeko.\nJose Mari Sarriegiri egindako omenaldia izan zen galako beste une esanguratsuenetakoa. BATen historian eman den lehen urrezko intsiginia jaso zuen Sarriegik, taldearen alde bere bizitza osoan egin duen lanagatik, tartean, BATen sortzaile izan zelarik: Atletiko San Sebastian edo Irungo Telesport taldeak ere sortzen izan zen, eta horrez gain, gorputz hezkuntza irakasle izan da Txingudi Ikastolan eta Talaia Ikastetxean.. BATen, entrenatzaile, ohorezko presidente eta hizlari ere izan da; egun, zuzendaritza batzordeko kide da.\nJarraian, galako hainbat irudi.


Laboa artistatik harago, Mikel pertsona gisa | EIBZko liburutegia\nLaboa artistatik harago, Mikel pertsona gisa\n2014/06/23 -n Mirentxu-kargitaratuta\nIlargi Agirre / 2014-06-20 / 819 hitz\n‘Memoriak. Mikel Laboaren biografia bat’ liburua kaleratu du Mari Sol Bastida Laboaren alargunak.\nOrain arte egin den lanik «osatu» eta «sinesgarriena» da, datuekin eta lekukotzekin idatzia\nMikel Laboaren bidelagun fidela izan zen Mari Sol Bastida (Donostia, 1938), eta orain, musikariaren alboan izandako bizipenak argitaratu ditu. Memoriak. Mikel Laboaren biografia bat liburua kaleratu du alargunak; Laboaren gertuko lekukotzak eta bere bizitzako datu zehatzak bildu ditu bertan. Gazteleraz idatzi du liburua, eta gaztelaniaz eta euskaraz argitaratu. Euskarazko itzulpena Koro Navarrok egin du eta azala Jose Luis Zumetarena da.\nMikel Laboaren biografiarik «osatuena» eta «sinesgarriena» dela esan du Antxiñe Mendizabal liburuaren editoreak, aurkezpenean. Izan ere, Laboa arlo artistikotik harago azaltzen du; musikaria bera pertsona modura nolakoa zen erakusten du. Ibilbide kronologiko bat da liburua: nerabezaroan Bastidak Laboa ezagutu zuenetik musikaria hil zen artekoa. «Datu zehatzak eta gertuko testigantzak daude, baina baita Donostiako eta Euskal Herriko historia ere. Urte askotako giro kulturala eta beste sortzaile batzuekin izan zituen harremanak agertzen dira», adierazi du Mendizabalek. Gaineratu du, aldi berean, Bastidaren ikuspegiaren erretratu bat ere badela lana, ezinbestean. «Maitasunetik, emozioetatik eta mirespenetik eginda dago».\nLiburua idazteko bi arrazoi nagusi izan dituela aipatu du Bastidak. Bata historia zabaltzea izan da. «Gizarte ororen iragana oso garrantzitsua da, eta historia hori ezagutarazteko nire ekarpen txikia da honako hau». 50-60 urteko testuinguru soziokultural baten berri ematen du lanean. «Iñakik [Salvador] esaten du Mikel oso maitatua dela, asko hitz egiten dela hartaz, baina jende askok ez dakiela zer egin zuen zehazki». Liburua egiteko bigarren arrazoia pertsonalagoa da. Memoria hauek idazten oso ongi pasatu du Bastidak. «Irakurtzean iruditzen zait bizi izandakoa berriz bizitzen ari naizela», esan du hunkituta.\nHelburu argirik gabe, 60ko hamarkada hasieran Laboaren dokumentuak gordetzen hasi zen Bastida. «Orduan hasi nintzen egiten zuena baloratzen, nolabait». Ezohiko dokumentu batzuk zeuden, tartean. Lehenengo dokumentu horien artean zegoen, esaterako, Laboa oraindik Medikuntzako ikasle zela, 1963an, Zaragozan (Espainia) atera zuen dokumentu bat. Zirkuko artista eta askotariko emanaldien agiria zen, eta publikoan kantatzeko aukera ematen zuen, garai hartan.\nZeruko Argia-n 1965ean argitaratutako elkarrizketa bat ere gorde zuen Bastidak. «Sendagile gazte hartaz hitz egiten dute, eta hilabete batzuk lehenago egindako diskoa aipatzen dute». Kazetariak Laboari galdetzen dio nolatan grabatu zituen kantu tradizionalak, orduan ez baitzegoen modan. «Berak abesti tradizionalak ezagutzeko beharra aipatzen du, baina ez dela hor gelditu behar. Eduki sozial eta espirituala duten kantuak sortzeaz ere mintzo da».\nOndorengo hamarkadetan askotariko dokumentuak biltzen jarraitu zuen Bastidak: kritikak, grabazioak… 1984tik aurrera, Laboa Iñaki Salvadorrekin batera zuzenekoetara itzuli zenean, musikariak ematen zituen kontzertu guztietako oharrak hartzen hasi zen. «Horregatik, esaten didatenean zein oroimen ona duzun, nik esaten diet: ‘ez ez, idatzita daukat’», azaldu du barrez alargunak. Oharretatik koadernoetara pasatu zen. Senarraren ibilbide artistikoarekin lotutako istorioak ziren koadernoetako ardatza, baina bizipenak, haurtzaroko oroitzapenak, inguruko jendearen kontuek ere hartzen zituzten orriek. «Mikelek nire proiektuarekin jarraitzera animatu ninduen, amaierara arte. Beste behin ere arrisku bat hartzen ari zen, ez zekielako zer egingo nuen zehazki ohar horiekin, baina Mikelentzat ohikoa zen arriskuak hartzea».\nDuela lau urte hasi zen memoriak idazten Bastida. Ikasturte batean amaitu zituen, eta geroztik, zuzentzen ibili da. «2012tik hona hainbat laguni pasatu dizkiet testuak, eta kritikak eta aholkuak jaso ditut».\nLagunartean eta elkarlanean osatutako proiektu bat izan da, beraz, eta hori aurkezpenean bertan ikusi ahal izan zen, atzo. Kultur arloko pertsona asko egon ziren agerraldian. Tartean zeuden Bernardo Atxaga idazlea, Jose Luis Zumeta margolaria eta Iñaki Salvador musikaria, esaterako.\nJuan Kruz Igerabide idazle eta Mikel Laboa katedraren zuzendariarengana iritsi zen testua, iaz. Katedra martxan jarri eta gutxira irakurri zuen, eta berehala harrapatu zuen lanak. «Gure sukaldeko beste lan bat izan da, laguntzaile bakarrik ibili garen arren. Ohore bat». Katedraren eginkizuna euskarazko itzulpena bultzatzea izan da. «Nik memoriak gazteleraz neuzkan idatzita; ez naiz gai euskaraz liburu bat idazteko. Baina argi neukan, baita ere, euskaraz argitaratu beharra zegoela», adierazi du Bastidak.\nZalantzak izan ditu, nolanahi ere. Duela lau hilabete liburua argitaratzeko «beldur handia» sartu zitzaion; egokia ote zen edo ez pentsatzen hasi eta ingurukoen bultzadaren eraginez ausartu da aurrera egitera, azkenean.\nTestuak asko hunkitu du Igerabide. «Dokumentu historiko bat da, eta idazkeraren estilo xalo eta xumea azpimarratu nahiko nituzke». Amaiera harrigarria iruditu zaio, gainera, zuzendariari. «Narratzailearen ikuspegi aldaketa bat dago, oso barrura heltzen dena».\nKoro Navarro itzultzailearentzat «berezia» izan da egitekoa. «Hamabi urterekin entzun nuen, lehen aldiz, Mikel Donostiako Trinitate plazan. Oso berezia izan zen. Txundituta geratu nintzen». Urte batzuk geroago, Navarroren senarra Bastidaren lankide bilakatu zen, eta harreman estuagoa izan dute. Navarrok Lur Hiztegi Entziklopedikoan lan egiten zuen, eta Laboa tarteka hara joaten zen bisitan. «Sentsazioa izaten zen gu ginela ospetsuak eta ez bera. Oso pertsona gutxi ezagutu ditut Mikel bezain maitagarriak».\nLaboaren umore sena, eskuzabaltasuna eta originaltasuna erakusten duten liburuko pasarteak gustatu zaizkio gehien Navarrori. Liburuan agertzen den bitxikeria bat kontatu du, horren harira. 2000. urtean EHUk urrezko domina eman zion Laboari. Ekitaldiaren ondoren, agintariekin bazkari bat izan zuen Donostiako Gastronomika elkartean. Bada, Laboak handik gertu zegoen beste elkarte gastronomiko batean «bazkari alternatibo» bat antolatu zuen, gertuko eta lagunentzat. Batetik bestera ibili zen bazkalordu osoan.\nKategoria Berria egunkaria, Kultura, Liburua, etiketak 2014, Berria, Ilargi Agirre, Kultura, Liburua, Mari Sol Bastida, Memoriak. Mikel Laboaren biografia bat, Mikel Laboa by Mirentxu. Gorde lotura.


Basque Culinary Centerrek familiarteko sukaldaritza eta horren eragin onuragarria sustatzeko proiektua jarri du abian - Debagoiena - Goiena.eus\nBasque Culinary Centerrek familiarteko sukaldaritza eta horren eragin onuragarria sustatzeko proiektua jarri du abian\nAnder Larrañaga 2013-06-06 16:15\nFamiliarteko sukaldaritzak betetzen duen funtsezko eginkizuna da proiektuaren abiapuntua, beti ere, osasuna, tokiko ekoizpena, iraunkortasuna, familiarteko loturak edo kultura soziala bezalako alorrak bermatuz. Elkarrekin eta, bereziki, familiartean sukaldatu eta jatearen garrantzia azpimarratzen du proiektuak. "Sukaldatu" da proiektuaren izena eta Ikastolen Elkartearen eskutik jarri da martxan, Eroskiren babesarekin; bide batez, ikastolek, familiek eta dendek esku hartzen dute hezkuntza-proiektu honetan.\nProiektuaren asmoa da euskal ikastoletako neska-mutilek kontzientzia hartzea sukaldaritzaren eta elikadura orekatuaren garrantziaz, baita familiek ere, hauek baitira ekimenaren motorra. Beraz, proiektuak hiru ardatz dituela esan genezake: ikastola, familia eta dendak edo supermerkatuak. Hauen bitartez, familiarteko sukaldaritzak eta elikadurak osasunean duten eraginaz kontzientziatu nahi du proiektuak.\nHasi da proiektua\nLehen urratsak eman ditu BCCren "Sukaldatu" kanpainak: Oñatiko Txantxiku eta Portugaleteko Astileku Ikastoletan eta ekainaren 4an, martitzenean, Elorrioko Txintxurri Ikastolan izango da.\nOrain arte proiektua dastatu duten bi ikastoletan, 9 eta 11 bitarteko gaztetxoekin egin da ekimena: nutrizio-jarraibideei, elikatzeko ohitura osasungarriei eta bertako eta sasoiko produktuei buruzko azalpenak jaso dituzte, jakiak prestatzen lehen urratsak emateaz gain. Honez gain, Oñatiko Txantxiku ikastolan gurasoekin tailer bat egin zutela aipatzekoa da.


Zer da hackathoi bat? Zertarako balio du? | Euskaltel Blog\nZer da hackathoi bat? Zertarako balio du?\nTeknologiazaleen topaketa-mota eta-moda berri horretan, informatikako espezialistak biltzen dira. Euskaltel Konekta Fundazioak antolatuko du ekitaldi horietako bat —hackathoi bat, alegia—, hurrengo Euskal Encounterren. Ezaguna egingo zaizu izena, baina, ba al dakizu zer diren, egiazki?\nZorioneko “reggaeton” horrekin zerikusirik ba ote du? Ez, ez dute elkarrekin inongo loturarik. Programatzaileen arteko topaketak dira hackathoiak, eta hau dute xede: elkarrekin lankidetzan jardunda sortzea softwarea, hots, zure ordenagailuan edo smartphonean zein tabletan instalatuta dituzun aplikazioetan erabiltzen dituzun programak.\nEuskaltelek 12 talde elkartuko ditu, 12 proiektutan lan egin dezaten 48 orduz. Lehiaketa horren helburua: StartUpetarako konponbideak sortzea eta garatzea. Azken batean, parte-hartzaile guztien jakintza suspertzea izan ohi da hackatoien eginkizun nagusia.\n“Maratoi” eta “hacker” hitzen bategitetik dator “hackatoi” terminoa. Honetan datza jarduera hori: proiektu bat atera behar dute aurrera parte-hartzaileek, elkarrekin lankidetzan, ahalik eta denbora-epe laburrenean, leku berean “itxita” dauden bitartean. Normalean, ez dute bi egun baino gehiago irauten hackatoiek.\nBerariazko helburu bat eta oinarrizko baldintza batzuk izan ohi dituzte, gauza beraren inguruan lanean ari den horrenbeste jenderi bidea markatzeko: programazio-lengoaia, sistema eragilea, aplikazio bat… edo, besterik gabe, xedea. Kontua aurrera egitea da. Horretarako, bi bide egin ohi dira, oro har: jada martxan dagoen proiektu bati konponbide bat eskaintzea, edo hutsetik abiatzea proiektua.\nEmaitza onak ekarri izan dituzte bide batek zein besteak. Programazio-jenioen arteko topaketatxo horietatik harribitxi batzuk plazaratu dira dagoeneko; adibidez, GroupMe. 2010ean egin zen hackathoi batean sortu zen taldeko mezularitzarako aplikazio hori, 2010ean, eta, azkenik, Skypek erosi zuen, 80 milioi dolar ordainduta.\nArrakasta komertzialak ez ezik, ordea, beste alderdi batzuk ere hartu behar dira aintzat; besteak beste, jakintza- eta ideia-iturri oparoak direla topaketa horiek. Duda-mudatan baldin bazebiltzan, ez pentsatu gehiago eta ekin lanari. Euskal Encounterren, adibidez, izango duzu topaketa horietako bat. Eman izena!


Javi Erostarbe Garitano\nNoiz eta nola heldu nintzen ilustrazioaren mundu honetara? Askotan bide batzuk hartzen dira jakin gabe nora eramango gaituzten. Nire kasuan ilustrazioa marrazketaren bidea jarraituta etorri da. Gazte gaztetatik marraztu dut, gauza dibertigarria eta joko moduan. Uste dut Arte Ederrak ikastea erabaki nuenean, orduantxe hasi nintzela "marrazketa-jokoa" eta "marrazketa-profesioa"ren arteko zubia zeharkatzen.\nIkasketak burutu ondoren hasi nintzen lehenengo lanak egiten, bai literatura, testu liburu, publizitaterako ilustrazioa eta baita diseinu grafikoa tartekatuz ere. Hainbat urtez Publizitate Agentzia batean ibili ondoren, gaur egun profesionalki Diseinu Grafikoa eta Ilustraziora dedikatzen naiz.\nEgilea: Migel A. Mintegi Larraza\nIzenburua: Txeru nire txakurra\nIzenburua: Basalimoien usaina\nEgilea: Felipe Juaristi Galdos\nIzenburua: Toto eta otsoa\nIzenburua: Azken urtea Lizeoan\nIzenburua: Borroka Arroka\nEgilea: F. Casalderrey\nIzenburua: A zer kuxidadeko bahiketa\nEgilea: Josep Gregori\nItzultzailea: Nerea Atxega\nIzenburua: Aitona Blas eta Iratxoak\nEgilea: Mikel Arrizabalaga\nIzenburua: Izar baten gainean\nIzenburua: Joko bikoitza\nEgilea: David S. Williams\nEgilea: Javier Ignacio (Txabi) Arnal Gil\nEgilea: Peter Härtling\nIzenburua: Uxue eta Urtzi\nIzenburua: Esnea etorriko zaizu\nEgilea: A. I. Morales\nIzenburua: Asier eta Egia gurutzatuen liburua\nIsaac L. de Mendizabal saria, Esaizu I eta II. Euskera ikasteko 2 liburuen bilduma.\nIsaac L. de Mendizabal saria, Euskera eta Literatura D.B.H 4.


Aita Larramendi,erakusle eta babesle\nEz dago dudarik Aita Larramendiren libururik garrantzitsuena, nahiz eta bere beste liburu batzuk ospe handiagoa izan eta Colombina de Sevilla bezalako liburutegietan egon, "Coreografía descripción general de la muy noble y muy leal provincia de Guipúzcoa" litzatekeela. Jose Ignacio Tellechea ikertzaileak, Andoaingo jesuita eta jakintsuaren bizitzaren eta obraren espezialistak, liburu hau 1754. urte ingurukoa dela esaten du. Beraz, heldutasun osora iritsi ondoren idatzitako obra dugu; alegia, andoaindar handia jakintza maila gorenera heldu ondorengoa; bere ikasketak, katedra, Baionako egonaldia, bidaiak eta predikuak jadanik urrun gelditzen zirelarik, Loiolako isiltasun atseginean burutua.\nCoreografíak konta ezin ahala gelaz osaturiko jauregia dirudi. Eta jauregira egindako ikustaldi bakoitzean, ezusteko ugarirekin egin dezakegu topo. Larramendik, bere herriko iturriko ur garbitik egarria aserik, begi ernearekin begiratzen dio garaiko errealitateari eta Gipuzkoarekiko maitasunez beterik agertzen zaigu; baina maitasun horrek ez du haren zentzua nainotuko eta beharrezko irizten diren oharrak egiteko ez da inolako oztopo suertatuko.\nPenagarria da 1882. urtera arte Bartzelonan ez azaitzea. Azaldu zenean Aita Fitaren lanari esker azaldu zen. Beraz, Gipuzkoako kultura gisako gidaririk gabe geratu zen. Iztuetarentzat eredugarria izan behar zuen. Begira "Guipuzcoaco Condaira" liburuaren hitzaurrean zer dioen:\n"Ah gure Aita Larramendi, Larramendi! Bost onelaco eguia esanic joan ciñan emendi" (Gipuzkoako kondaira, 13, 14 eta 15 orr.).\nLarramendi dantzen erakusle eta babesle handitzat jo behar da. Baina komenigarria da bere beste arlo batzuk ez ahaztea, bere ohar zuzenak eta euskal etnologia eta antropologiaren alde eman zuen guztia adibidez.\nLanaren hedapen eta xehetasunetan sartuko ez bagara ere, hau esan dezakegu horratik: Iztueta izan zen Gipuzkoako dantzen inbentarioa egiten lehena: "Unos son comunes a todas las fiestas y otras son determinadas a tal y tal solemnidad" esanez. "Ezpata-dantza», "Galayen-dantza eta "Aceri-dantza"ren deskripzio luzea egiten du,Gipuzkoan gehien dantzatzen ziren herrietan eta dantzaldi hauetan erabilitako traje edo soinekoak zeintzu ziren adieraziz. Eta jarraitzen du: "Pordoi-dantza, la Espata-dantza y Broquel-dantza son los bailes marciales que se ejecutan en los grandes festividades, como la de San Juan Bautista, Corpus Christi, o en obsequio de los personajes". Eta beste honelako batzuk: "que pueden llamarse de temporada, como la Jorrai-dantza o baile de las azadas, el cual se ejecuta de modo muy curioso en los días inmediatos al abrirse las labores del campo;y el Aceri-dantza o baile de la raposa, que por Carnaval y Navidades ejecutan los mozos, saliendo a su son de calle en calle, y de casa en casa en demanda de pollos y demás comestibles, como los raposos" (Coreografía, 235-236 orr.).\nGipuzkoako herritarren joku, dibertsio eta musika instrumentuen lekuko bihurtzen da; baina ez hori bakarrik: bere azken 15 urteetan eztabaida gogor batean bizi izan zen. Dantzei eskaintzen dien lau kapituluak, 1969ko edizioa eta 47 orrialdez osaturikoa, ondo uler daitezke 1750.ean Don Gaspar Miraranda Argaizek, Iruñeako Apezpikuak, dantzaldi eta dantzak debekatuz argitaraturiko ediktua kontutan izaten badugu.\nEta nahiz eta ediktua zuzenean ez aipatu, Larramendik erabilitako argudioetan bertan ondo agenten da, "sed contra" baieztatuz "Sagrada Escritura, Santos Padres y concilios"eko testimonioekin eta misiolarien ardura disimulatugabeari buruzko aipamenekin; azken hauei buruz, badirudi entzuten ari zaiela: "tronar desde los pulpitos... y disparar centellas y rayos contra la carricadanzas, escudanzas y otros nombres que tienen los bailes o danzas comunes de Guipúzcoa. Supongamos que son malas y prohibidas. ¿Es prudencia moral y corriente gritar y clamar a todo trance que no se deben permitir estas danzas, aún cuando de la prohibición y omisión de ellas se siguen mayores escándalos de los que se quieren evitar y en la misma especie con que están difamadas las danzas. En algunos lugares (no nombro ninguno) los misioneros, inspirando horror de estas danzas, obligaron a todos sus oyentes a jurar que ni danzarían ni permitirían danzas de tamboril, y recurriendo al tribunal del señor obispo, obtuvieron su aprobación y la confirmación del juramento. Pero a poco tiempo se les resfrió el fervor y dejando las danzas, se retiraban mozos y mozas a divertirse y a jugar... fuera de poblado sin testigos... y fue preciso relajarles el juramento y que volvieran a sus danzas" (Coreografía, 240 orr.).\nLarramendik Legazpiko misiolaria Domingo Agirre dakar bere ikuspuntua indartzen duen testimoniotzat. Agirre, bere misiolaritzako lehenengo urteetan, danboril eta dantzen aurka agertu zen, baina gero, beste oker batzuengatik desengainaturik, dantzen kontrako gerra hori alde hatera utzi zuen, bere sermoietatik kenduz. Exenpluak izan zuen jarraitzailerik : karmelita eta jesuíta batzuen artean Manuel Izquierdo, eta gero Zarauzko misiolari franziskotarrek ere gauza bera egin zuten.\nBere argudio osoa esaldi honetan biltzen du: "Y si por la razón dicha se pueden tolerar las danzas, aun suponiendo que sean malas, ¿por qué se han de desterrar si no son malas? Las danzas ni son malas de suyo ni están prohibidas, y no se pueden condenarse o prohibirse con prudencia". Esaldi hauetan ez al dio ediktuari aipamen zuzena egiten? Ez al dio bera bezalaxe jesuíta zen A. Mendibururi zuzentzen hitzok, izan ere A. Mendiburu probintziako zenbait herritan dantzen kontrako misioak ematen ibilia zen eta artean ere bazebilen.\nTellecheak aditzera ematen duenez, Larramendiren arrazoiek konprentsioa eta gizatasuna adierazen dute; baita umore ona ere, baina konplexu edo itsumenik ez dute erakusten. Zehazki, Gipuzkoako dantzen ontasunari buruzko tratadua da. Baina obra hau urte luzetan argitaratu gabe egon zenez, Larramendi basamortuko ahotsa baizik ez zela izan esan dezakegu. Entzun eta kasu egin beharreko ahotsa zen Larramendirena, baina hala gertatu ez zelako, eztabaida XIX. mendearen hasierara arte luzatu zen.


KULTURA ETA HEZKUNTZA SAILAK ANTZERKIAREN MUNDUKO EGUNA OSPATUKO DU, ARRIAGA ANTZOKIAN NAZIOARTEKO ADIERAZPENAREN IRAKURKETA ANTZEZTUA ESKAINIZ ETA BILBAOESZENAN “HISTORICAS” LANA ANTZEZTUZ – Bilbao Kultura\nHome » Berriak » Bilbao Kultura @eu » KULTURA ETA HEZKUNTZA SAILAK ANTZERKIAREN MUNDUKO EGUNA OSPATUKO DU, ARRIAGA ANTZOKIAN NAZIOARTEKO ADIERAZPENAREN IRAKURKETA ANTZEZTUA ESKAINIZ ETA BILBAOESZENAN “HISTORICAS” LANA ANTZEZTUZ\nAritza Rodríguezek eta Shakti Olaizolak, Kaleko Arteen Elkartearen, Artekaleren, eskutik, Krystof Warlikowski zuzendari poloniarrak idatzitako Nazioarteko Adierazpenaren irakurketa antzeztua egingo dute, OSTIRALEAN, MARTXOAREN 27an, eguerdiko 12:00etan, Arriaga Plazan.\nArratsaldeko 19:30etan, Bilboko Zirkuitua programaren barruan, Mama Crea konpainiak “Históricas” lana antzeztuko du BilbaoEszenan. Emakumeak historian bete izan duen lekua berreskuratzeko xedez Nuria M Cresek zentro horretan emakumeei zuzenduta eman duen antzerki tailerraren azken eszenan jartzea izango da.\nBilboko Udaleko Kultura eta Hezkuntza Sailak bat egingo du ostiral honetan, MARTXOAREN 27an, sektoreko eragile nagusiekin batera, Antzerkiaren Munduko Egunaren ospakizunarekin, nazioarteko adierazpenaren irakurketa antzeztuaren bitartez. Shakti Olaizola bihurrikaria eta Aritza Rodríguez antzezle eta musikaria izango dira irakurketa horren arduradunak, Kaleko Arteen Elkartearen, Artekaleren, eskutik. Ekitaldia eguerdiko 12:00etan hasiko da Bilboko Arriaga Plazan.\nShakti Olaizolak, liburu bat irakurtzen ari den neska baten mundu berezian murgilduko ditu ikus-entzuleak. Ahotsaren, mugimenduaren, bere gorputzaren malgutasunaren bitartez, oroitzapenez, aurkikuntzez, islez, ametsez… betetako istorioaren kapituluetatik eramango ditu bertaratutako guztiak. Bere bidean aurkitzen dituen egoeren eta objektuen bidez, istorioak aurkitu eta ikus-entzuleekin partekatuko ditu, ikus-entzuleak poeman murgiltzea lortu arte. Eguneroko ekintzak eta objektuak jolas, erronka eta gozamen bilakatuko dira, mugimenduarekin, ahotsarekin, orekarekin, dantzarekin eta bihurrikatzearekin.\nOndoren, bere antzezlanak idazten dituen eta azken aldian bere ikuskizunak diziplina horiek guztiak bateratuz, estilo mugarik gabeko adierazpen eszenikoa bilatuz, aurrera eramaten dituen Aritza Rodríguez antzezle, musikari eta akordeoi eta saxofoi jotzaileak, Krysztof Warlikowski zuzendari poloniarrak idatzitako Antzerkiaren Nazioarteko Egunaren Adierazpenaren irakurketa antzeztua egingo du. Adierazpen horretan, egileak, egiari lotuta egongo den eta azaldu ezina den horretan amaituko den antzerkia errebindikatzen du eta ikus-entzuleei opa die.\nAntzerkiaren Nazioarteko Eguneko ekitaldiari amaiera emateko, arratsaldeko 19:30etan “Históricas” proiektua eskainiko da baliabide eszenikoen BilbaoEszena zentroan, sarrera librearekin, Mama Crea konpainiaren eskutik. “Históricas”, pieza eszeniko txikien bitartez betidanik baztertuta, ahaztuta, egon diren emakumeek historian bete izan duten lekua errebindikatzeko xedez, Nuria M Cresek BilbaoEszenan emakumeei zuzenduta eman duen antzerki tailerraren emaitza da. Antzezpen-omenaldi hori 8 pieza txikiren azken eszenan jartzea da, eta Bilboko Udaleko Kultura eta Hezkuntza Sailak bultzatutako Bilboko Zirkuitua programaren barruan sartzen da. Hemen ere, emanaldiaren amaieran Nazioarteko Adierazpena irakurriko da.\nAntzerkiaren Munduko Eguna 1961ean sortu zuen Antzerkiaren Nazioarteko Institutuak (ANI-IIT). Martxoaren 27an egiten da urtero, eta eguna ospatzeko, arte eszenikoekin erlazionatutako hainbat ekitaldi antolatzen dira. Elementu garrantzitsuenetakoa mezu ofizialaren irakurketa izan ohi da. Gehienetan, mezu hori, ANI-IIT-k gonbidatutako pertsona garrantzitsuren batek idatzitakoa izan ohi da. Oraingo honetan Krystof Warlikowski zuzendari poloniarra da pertsona hori. Adierazpena 20 hizkuntza baino gehiagotara itzultzen da, eta milaka eta milaka ikus-entzuleren aurrean irakurtzen da, mundu osoko antzokietan eskaintzen diren lanen aurretik.\n← BILBOKO ZINEMALDI FANTASTIKOAN – FANT 21EAN LEHIAKETATIK KANPO DAGOEN “PANORAMA FANTASTIKOA” SEKZIOAK, DAVID R. L. IRUNDARRAREN LA NOCHE DEL RATÓN FILMAREN ESTATU MAILAKO ESTREINALDIA ESKAINIKO DU\nTXURDINAGAK ETA OTXARKOAGAK XI. MAGIA TOPAKETAK JASOKO DITUZTE MAIATZEAN. TOPAKETETAN ILUSIONISMOARI BURUZKO IKASTARO BAT ETA MINTEGI BAT EMANGO DIRA, ETA ZALEENTZAKO II. MAGIA LEHIAKETA ANTOLATUKO DA →


1.200 pertsona inguruk hartuko dute parte Foru Ogasunak IBESari buruz antolatutako informazio-saioetan\n2018ko urtarrilaren 1ean, informazioa berehala emateko sistema indarrean jarriko dela eta, datozen egunetan Ogasunak sei saio egingo ditu, enpresei eta aholkularitza-enpresei betebehar eta eskakizunei buruzko informazioa emateko. IBESa Ogasunaren plataforma informatiko batean garatu da,…\nETEa, Saltokia, Izapideak eta gestioak, Legeak eta sozietateak\nForu Ogasuna merkataritza- eta ostalaritza-establezimenduek bezeroei salmenta-tiketak ematea zaintzen ari da\nIkuskapeneko Zuzendariordetzak faktura sinplifikatuak igortzen direla kontrolatzeko beste kanpaina bat abiarazi du. Hain zuzen ere, horixe da zerga-iruzurraren aurkako borrokan egingo duen jarduketetako da, Foru Ogasunari ezkutatzen zaizkion diru-sarrerak aurkitzeko helburua duena Aurreko kanpainetan…\nAuzitegi Gorenak ezarri du enpresek ez dutela langileen eguneroko lanaldiaren erregistroa egiteko obligaziorik\n[2019KO MAIATZAREN 13A: AKTUALIZAZIOA – HASI DA ZURE LANGILEEN LANALDIA ERREGISTRATZEKO OBLIGAZIOA] Auzitegi Gorenaren IV. Salaren Osoko Bilkurak epai batean ezarri du enpresek ez dutela langile guztien eguneroko lanaldiaren erregistroa egiteko beharrik, hitzartutako lanaldia eta…\nGUTXIENGOA DUEN BAZKIDEAK SOZIETATETIK BEREIZTEKO DUEN ESKUBIDEA, DIBIDENDUAK EZ BADIRA BANATZEN\n2017ko urtarrilaren 1ean, Kapital-sozietateen Legearen (KSL) 348 bis artikulua sartu zen indarrean. Haren arabera, kotizatu gabeko merkataritza-sozietateetako bazkideek enpresatik bereizteko eskubidea dute, baldin eta sozietateak dibidenduak ez banatzea erabakitzen badu. Xedapen horren bidez, gehiengoa…\nETEa, Saltokia, Bestelakoak, Izapideak eta gestioak, Legeak eta sozietateak\nBIZKAIKO OGASUNAK ZERGA AITORPENEN KUDEAKETA SINPLIFIKATU DU LAGUNTZA PROGRAMA BERRI BATEN BIDEZ\nBizkaiko Foru Ogasunak 2017ko urtarrilean abiaraziko du BILA plataforma berria (Bizkaiko Laguntza Aplikazioa); plataforma hori lanabes informatiko bat da eta haren barnean zerga aitorpenak egiteko 26 eredu desberdin prestatzeko laguntza programak biltzen dira. Gaur…\nAutonomoa, ETEa, Saltokia, Bestelakoak, Izapideak eta gestioak, Tresnak eta teknologia, Zergak\nBideko Helbide Elektronikoa (BHE) nahitaezkoa da jada pertsona juridikoen kasuan\n2016ko urritik, pertsonalitate juridiko propioa duten enpresek beren ibilgailuekin loturiko jakinarazpenak Bideko Helbide Elektronikoaren (BHEaren) bidez soilik jasoko dituzte. Jakinarazpen elektroniko bidezko sistema bat da, eta posta helbidea ordezkatuko du. Oraingoz, partikularren kasuan aukerakoa…\nETEa, Bestelakoak, Izapideak eta gestioak, Legeak eta sozietateak, Tresnak eta teknologia\nBISITA LIBURUA: EZ DA NAHITAEZKOA IZANGO ENPRESETAN (2016/09/13-TIK)\nArgitaraturiko araudiak behin betiko kentzen du enpresetan bisita-liburua izateko beharra, bai paperezko formatuan bai formatu elektronikoan. Horrek laneko ikuskatzaileek bete beharreko antolaketa-eginbideen forma eta eskakizunak arautzen ditu (ikusi Estatuko Aldizkari Ofizialeko ESS/1452/2016 agindua, ekainaren…\nEuskadin, urtarrilaren 1etik aurrera, enpresek egiten dituzten lan-kontratuen edukiaren berri eman behar dute derrigorrez, telematikoki\nEnplegu eta Gizarte Politiketako sailburuaren 2015eko azaroaren 5eko Aginduak, Euskal Autonomia Erkidegoan lan-kontratuen edukia eta haien oinarrizko kopiak bitarteko elektronikoen bidez helarazteko prozedura egokitzen duenak, ezarritakoaren arabera, 2016ko urtarrilaren 1etik aurrera, enpresek egiten dituzten…\nEragiketa Ekonomikoen Erregistro Liburua aurkezteko epea 2016ko otsailaren 29an amaituko da. Consulting PROtik iazko urte hasieran eman genuen zerga-betebehar horren berri (https://consultingpro.laboralkutxa.com/eu/berriak/eragiketa-ekonomikoen-erregistro-liburua-autonomoen-betebehar-berria-bizkaian/). Honako hauei ezarriko zaie: pertsona fisikoei, errentak eratxikitzeko araubidean dauden entitateei eta…\n2016rako autonomoen kuotak eta lan arloan eta gizarte-segurantzan izango diren bestelako berritasunak\nJoan den urtarrilaren 1etik aurrera igo egin da Langile Autonomoen Araubide Berezirako (LAAB) kuota. Aurtengo igoera % 1ekoa da, 2016rako Aurrekontu Orokorren Legearen arabera. Autonomoentzako gutxieneko kotizazio-oinarria 893,10 eurokoa da, eta hori da, hain…\nPFEZren eta Sozietateen gaineko zergaren atxikipen-tasak, 2016an\nAurtengo ekitaldian, nominetan aplikagarriak diren atxikipen-tasei eustea erabaki dute euskal ogasunek. Lanbide-jardueren errendimenduei dagokionez, % 15eko atxikipena izango dute 2016an ere. Jarduerari aurten ekingo dioten autonomoen kasuan, atxikipen tasa % 7koa izango da lanbide-jardueraren…


«Gure nahia da gazteei ardurak hartzen eta gauzak antolatzen laguntzea» - Tolosaldeko ataria\n«Gure nahia da gazteei ardurak hartzen eta gauzak antolatzen laguntzea»\nRebeka Calvo 2018-06-29 11:46\nGazte Zuloko lantalde berria.\nJulen Urrestarazu ibartarrak hartu ditu Gazte Zuloko koordinatze lanak. Gizarte Hezkuntza ikasketak ditu eta Txiribitu aisialdi taldeko koordinatzaile ere izana da.\nOrain arte Irungo gaztelekuan aritu da eta kale hezitzaile bezala aritu da azken 3 urteetan. Bai Urrestarazuk eta baita Itxaso Orbegozo eta Irati Bordagaray hezitzaileek ere ikasturte berrirako zerbitzua hobetzeko asmoa dute, eta hasiak dira jada lan ildo nagusiak identifikatzen. Proposamen eta ideia berriak bildu dituzte gaztetxoekin, eta horiek udalak dituen helburuekin uztartuz, irailerako proposamen berria landuko dutela dio.\nZeintzuk dira zure egitekoak?\nGazte Zulon dauden taldeek dituzten beharrak asetzea da nire egitekoa. Zerbitzua indartuz joan da azken urteetan eta baziren zenbait kontu bete ezin zirenak, nire lana horietara iristea izango da; koordinatze lanak egin eragileekin, bestelako bilerak egin... Informazio hori guztia lantaldera eraman ahal izango dut. Lantaldea hiru pertsonek osatzen dugu eta harremanetan egongo gara etengabe.\nZerbitzuaren arrakasta ukaezina da, geroz eta gazte gehiagok hartzen dute parte. Nolabaiteko jauzia emateko baliatuko duzue, hortaz, koordinatze lan hori, ezta?\nZerbitzua abiarazten aritu dira azken urteetan eta gazte zein nerabeen artean egonkortu dela esan genezake. Aurrerantzean zerbitzua kanpora atera nahi dugu, Ibarrako eragile guztiekin koordinatuz eta harremanetan jarriz. Bultzada handi bat eman nahi diogu Gazte Zulori.\nZerbitzua eraldatuko da, beraz.\nPixka bat bai. Hankamotz geratu da zentzu batzuetan, eta koordinatzaile paperaren alde egin den apustuaren bidez aldaketak egiteko aprobetxatuko dugu. Zerbitzua erakargarriago egin nahi dugu. Muga batzuk jarri behar izan ziren nerabe eta gazte askok ematen zutelako izena eta baliabide gehiago behar zirelako, eta orain horri erantzun ahal diogu.\nUdako eskaintza bereziarekin gaude, ikasturtea bukatu da jada. Datorrenari begira ordutegia zabaltzeko edo malgutzeko aukera aztertuko dugu, beste pertsona baten laguntzarekin edo. Aldaketak egin nahi ditugu parte hartze handia ikusita. Berez, 7 urtetik 18 urte arteko eskaintza dugu, baina orain arte gaztetxoekin aritu izan dira gehiago. Asmoa da ikasturte berrian 18 urte dituzten horietara ere iristea.\nAisialdia kudeatzen laguntzen duzue. Nola?\nParte hartzea sustatzeko zerbitzua da gurea. Gure nahia da gazte eta nerabeei ardurak hartzen eta gauzak antolatzen laguntzea. Beste eragileetan jende helduagoek hartzen dute parte, eta guk lortu nahi duguna da eragile horien artean gazte eta nerabeak ere sartzea. Ibarran parte hartzaileak izatea nahi dugu. Horretan bidelagun izan nahi dugu, eta baita zirikatzaileak ere, aktiboak izan daitezen.


ETXEALDITIK EUSKARALDIRA – Baztango Udala\nEuskaraldiren bigarren edizioa azaroaren 20tik abenduaren 4ra izanen bada ere, aste honetan abiatu den ekimenak ordurako entrenamentua izan nahi du, aurre-prestaketa bat, gero, azaroan Euskaraldiari indartsuago ekiteko. Horrela bada, hainbat ariketa proposatu dituzte norberak bere etxean zein hizkuntza hitz egiten duen pentsarazteko.\nApirilaren 21etik 23ra hausnarketa egiteko egunak izanen dira eta ondoren, apirilaren 30 arte egunero bideotxo bat kaleratuko dute etxean hizkuntza ohiturak aldatzeko proposamena eginez, guztira zazpi proposamen beraz. Eta #EtxealditikEuskaraldira ekimena amaitzeko maiatzaren 3an ekintza bateratu bat eginen da.\nEuskaraldiko antolatzaileek herritarrak parte hartzera animatu nahi dituzte eta horretarako #EtxealditikEuskaraldira traola eta @Euskaraldia jarri dituzte eskura. Gurean ere sortu dugu propioa #EtxealditikEuskaraldiraBaztanen eta zuen bideoak edo argazkiak bertan zintzilikatzera animatzen zaituztegu.\nBestalde, UEMAren gogoeta ekarri nahi dugu lerro hauetara, UEMAk ere bat egin baitu ekimenarekin.\nAmaitzeko, etxealdian egiteko ariketa erraz bezain baliagarria Etxealditik Euskaraldia ekimenarekin hasteko.


Nortasuna - Hasparren, Hazparne, Pays Basque\nLaborantzak Hazparneko bazterrak moldatzen ditu. Aski da pentoketako ardi, zaldi eta behiei so egitea horretaz ohartzeko. Alabaina, Hazparnen 200 etxalde badira, eta laborari aprendizen formakuntza zentro ezagutua ere bada.\nLarunbat goizetako merkatuan saltzaile gehienak tokiko ekoizleak dira.\nPlazan Zarea ekoizle saltegia ere bada: hamabost bat laborarik dute plantan ezarri, denek Idokiren betebeharrak segitzen dituzte edo laborantza biologikoan dira.\nXVIII. mendetik goiti, Hazparneko jendetza emendatu zen. Laborantza oraino baliabide inportantea zen, baina herriak ekonomia joria zuen 1980. hamarkada arte zapatagintzari esker; alabaina 2 500 langile bazen Hazparnen zapata lantegietan ari.\n1950. hamarkadan hamabost bat lantegi bazen eta zapatak Bordelen eta Tolosan saltzen ziren, baita ere Argentinan, Uruguain eta Txilen, euskal diasporaren bidez, hala nola, Hego Amerikan plantatuak ziren emigratuen haurren bidez.\nHazparnen gaindi ibiltzean, zoaz pilota plaza ondoko Ary eraikinaren ikustera: garai jori horren azken herexa da, geroztik zapatak urruneko herrialdeetan egiten dira.\nHistory webgunean sar zaitez\nFrancis Jammes olerkaria\nFrancis Jammes (1868-1938) Hazparnen bizi izan zen 1920tik goiti; familiarekin plantatu zen Eihartzea etxean.\nPaul Claudelekin batera, XX. mendeko literaturako giristino berpiztearen idazle nagusia izan zen, eta “Hazparneko poeta” gisa ezagutua da. Frantses Akademiaren Literatura Sari Nagusia errezibitu zuen; euskal kultura bultzatu zuen Gerlen Arteko Garaian. Olerkiak, eleberriak eta antzerkiak idatzi ditu, eta bere obrak oraino biziki ikertuak dira munduan gaindi (Txinan, Alemanian, Ameriketako Estatu Batuetan, Espainian).\nIdatzi duen olerki ezagunenetarik bat, Les Mystères douloureux, Georges Brassens frantses kantariak kantatu zuen La Prière izenburupean. Orain, Eihartzean, Hazparneko elkarte kulturalak plantatuak dira.\nPiarres Martin Broussain Salagoiti Hazparnen sortu zen 1859ko agorrilaren 5ean, eta 1920ko apirilaren 27an hil Orthezen. Medikua zen, politikaria eta Euskaltzaindiaren sortzaileetariko bat.\n1899an Parisetik Euskal Herrira itzuli zen, eta 300 bat familiaren mediku egin zen; bere eriei eta ofizioari biziki atxikia zen. Azkuerekin zenbait egunez Bizkaira joan zen, eta gutun bat idatzi zion eskertzeko: “Arrunt egia da autoan erraten zenidana Lekeitio eta Zarautz arteko errepide miresgarriaz, hala nola Bidasoaren bi aldeetako euskaldunek ardurago behar luketela bildu, gehiago elkar ezagutzeko eta elkar maitatzeko, euskal aberriaren probetxurako.”\nXX. mende hastapenean, euskal intelektualak Euskaltzaindiaren eta euskara batuaren sorkuntzan ari ziren buru beharri, Broussain medikua barne. Euskaltzaleen Biltzarraren kide ere zen. Hazparneko auzapez izan zen 1905etik 1919ra.


Baga Biga: Google Chrome 2-ren Beta\nMicrosoft-ek biharko eman zuen IE8-aren irteera data. Honen aurreanÂ edo,Â (hau nire suposizioa da noski) Â Google-ek aste honetan bertan Google Chromeren 2. bertsioa (2.0.169.1) Â atera du. Google-ekoak adierazten dutenez, bere aurrekoarenÂ (1.0.154.48) abiadura 25%-35% bitartean hobetu dute. Egia esan froga batzuk egin ondoren, nabigatzaile azkarra (azkarrena agian?) dela ezin da ukatu, batez ere beraien aplikazioetan (gmail, reader...) sartzen bagara. Erabiltzaileran experientzia bene-benetan hobetzen du.\nAzkartasunaz aparte, funtzionalitate berriak geitu dizkiote Chrome-ri, formularioen betetze automatikoa, zoom eta autoscroll-a adibidez. Gainera hurrengo bideoan ikus daitekeenez, "tab" bat arratoiarekin hartu eta lehioan bihur daiteke mugimendu azkar batetan, bi orri batera ikus daitezkeelarik:\nGoogle Chrome-ren blogean aurkituko duzue informazio gehiago.\nPublicado por Iker Barrena en 15:04\nEtiquetas: Chrome, Google, IE8


Bikingoei buruz jakin beharrekoak: glamourra, adarrik ez, munduari so... | atzerria | GAUR8 - mila leiho zabalik\nBikingoei buruz jakin beharrekoak: glamourra, adarrik ez, munduari so...\nBikingoen inguruan ugari dira topiko faltsuak, eta, ondorioz, baita erantzunik gabeko galderak ere, kasurako Europako iparraldeko herriak izendatzeko erabilitako izena bera. Gauza batzuk badakizkigu, ordea. Ez zuten kasko adardunik eramaten eta ondo janztea maite zuten. Asiaraino iritsi ziren eta kalamua maite zuten.\nKultura popularrak bikingoei buruz ezarria duen irudia ez da batere mesedegarria: gudari gupidagabeak, lapurrak eta odolzaleak. Irudi hori gutxienez zalantzan jartzen dute bikingoei buruz jakin beharreko honako bost aipamen hauek.\n1.-Nondik datorkie izena?\nEztabaida dago izenaren inguruan, bikingoei buruzko hainbat mitorekin gertatzen den moduan.\nAntzinako eskandinavieran, bi eratan agertzen da izena: vikingr izenak “pertsona” adierazten du eta viking izenak, berriz, “eginkizuna”.\n«Eskandinaviarrek ez zuten viking hitzaz aurkezten beren burua, ez zen identitatea izendatzeko terminoa. Izen horrek ekimen bat azaltzen zuen, ‘eraso bat egitera irtetea’ edo ‘eraso batean parte hartzen zuena’», dio Jan Billek, bikingoetan aditua den arkeologia irakasleak.\n«Egun, ordea, viking erabiltzen da bikingoen aroko eskandinaviar oro izendatzeko» gaineratu du Osloko Itsasontzi Bikingoen Museoan kontserbazio lanetan diharduen irakasleak. Bikingoen aroa ez dago ondo zehaztuta, baina, oro har, VIII. mendearen erdialdetik XI. mendera bitartean kokatzen da.\n2.-Kalamua eta Buda\nEgiten zituzten lapurretak eta arpilatzeak ahaztu gabe, bikingoak merkatari trebeak ziren eta harreman sare zabala osatu zuten Kaspiar itsasotik Groenlandiaraino.\nAdituen artean eztabaidak sortu arren, litekeena da bikingoak askoz ere urrunago iritsi izana, Ameriketara nahiz Asiara. Itsasontzi hilobietan –hiru ontzi daude ikusgai Osloko museoan, egoera zinez onean– aurkitu diren erlikiek erakusten dute bikingoek harreman oso oparoak zituztela.\nEsate baterako, kalamuaren haziak gordetzen zituen larruzko poltsa txiki bat atzeman zuten Osebergen lurperatutako bi emakumeren gorpuen artean. «Litekeena da haziak kontsumorako erabiltzea, baina posible da, halaber, botika moduan edota sokak eta zuntzak egin ahal izateko erabiltzea», dio Jan Billek. Bestalde, ekialdeko perlak eta arabiar txanponak ere atzeman dituzte beste zenbait aurkikuntzatan, gehienak zatituak, bikingoek ez baitzuten horien balio numerikoa kontuan hartzen, zilarrak eta beste metal preziatuek zuten pisua baizik. Suediako Helgo uhartean ere antzeko aurkikuntzak egin dituzte.\n3.-«Drakkar», bai ala ez\nBikingoen itsasontziak izendatzeko drakkar terminoak ere nahiko eztabaida sortzen ditu adituen artean. Batzuentzat ez da bikingoen arokoa, XIX. mendeko hitza baizik. Suediar modernoan erabiltzen den drake (pluralean, drakar) izenetik omen dator. Herensugea adierazten du, bikingoen itsasontziek brankan izaten zuten kondairazko aberearen irudia, hain zuzen.\nHala ere, antzeko formak, berdin-berdinak ez baldin badira ere, badira iparraldeko antzinako hizkuntzan. «Zazpi kasutan aurkitu ditugu dreki edo drekar (pluralean) izena zuten itsasontziak bikingoen aroko olerkietan», gaineratu du Billek. «Ez zen hitz teknikoa, poetikoa baizik», dio.\nDrakkar izena izan ala beste edozein izen izan, aditu guztiak bat datoz bikingoen itsasontziak, hondo laukoak eta arraunez eta belaz mugituak, izugarri azkar eta malguak zirela; zingo txikiari esker itsasoan zein ibaietan nabigatzeko gai ziren.\n4.-Itxura eta adarrak\nKomikietan bikingoak iletsuak dira, adarrak dituzten kaskoak buruan eta arropa zinez latzekin jantziak. Adituek, aitzitik, bikingoak nahiko apainak zirela diote. «Jantzi oso koloretsuak eramaten zituzten. Bitxiak eta apaingarriak maite zituzten», adierazi du Camilla Cecili Wen arkeologoak, Osloko Unibertsitatearen Historia Kulturaleko Museoko langileak.\n«Itxura zakarrarekin irudikatzen dituzte, baina itxura asko zaintzen zuten. Ilea eta bizarra garbitu eta orraztu egiten zituzten garaiko arau artistikoei jarraituz», gaineratu du.\nEta kasko adarduna? «Garai erromantikoan sortu zen asmakizun modernoa», dio ziur Jan Billek. «Orain arte aurkitu diren bikingoen aroko eta lehenagoko kasko guztietan ez da adarrik ageri», azaldu du.\n“Errua” Carl Emil Doeplerrena da. Jantzi diseinatzailea zenak adarrekin aurkeztu zituen gerlarien kaskoak 1876. urtean “Nibelungoaren eraztuna” antzezteko, eskandinaviar mitologian oinarritutako Richard Wagnerren opera, hain zuzen.\n5.-Osasun eske topa?\nKondairek diotenez, bikingoei zor omen diegu topa egiteko ohitura. Katiluak bata bestearen kontra gogor kolpekatzen zituzten, edalontzietako garagardoa edo garai hartako ezti ura nahasi eta edaria pozoitu gabe zegoela ziurtatzeko. Orain arte ez da horrelakorik frogatu. Ez eta Bikingoek etsaien garezurra edalontzi gisa erabiltzen zutenik ere. Beste gezur bat, bikingoen inguruan ugaldu diren beste hainbaten artean.


Fernandez Iradi Parisera eraman dutela salatu dute | Politika | Berria\nFernandez Iradi Parisera eraman dutela salatu dute\nBakegileek eta Bake Bideak gogorarazi dute esklerosi anizkoitza duela.\nIbon Fernandez Iradi euskal presoaren aldeko elkarretaratzea bere sorterrian, Lasarte-Orian, iazko azaroaren 11n. Jon Urbe / Foku Tamaina handiagoan ikusi\nEuroagindu bat dela eta, Ibon Fernandez Iradi euskal presoa Parisko La Sante presondegira eraman dutela salatu dute Bake Bideak eta bakegileek. Gogorarazi dute Fernandez Iradik esklerosi anizkoitza daukala eta Paueko Dei Auzitegiak ere eskumena duela, eta, beraz, uste dute ez zegoela presoa Parisera eraman beharrik. Lannemezanen (Okzitania) dago preso.\nBakegileek eta Bake Bideak «fermuki» kritikatu dute erabakia, uste baitute presoaren osasun egoera kontuan izan gabe hartu dela: «Parisko ministerio publikoak, euskal aferei loturiko euroagindu eskaera guztiak jurisdikzio horretan zentralizatu nahi ditu. Ibon Fernandez Iradiren osasun egoera ikusiz, erabakia onartezina da; are gehiago, Euskal Herriko testuinguru politikoa kontutan hartzen bada».\nFernandez Iradiren zigorra bertan behera uztearen alde egin zuen Zigorrak Ezartzeko Auzitegiak 2019ko azaroaren 12an, osasun arrazoi horiengatik. Fiskaltza antiterroristak, ordea, erabakiaren aurkako helegitea jarri zuen. Hala, bertan behera geratu zen hura askatzeko erabakia, iazko otsailaren 27ko beste ebazpen batek berretsi zuena.


EH Bilduk salatu du Eneko Goiak atzera pausua eman duela etxegabetzearen bidea txertatzean Etxegintzaren protokoloan – GAUR DONOSTIA\n2015eko irailean, Udalak erabaki zuen Donostia “Etxegabetzerik gabeko Udalerri” izendatzea.\nZehazki, hau erabaki zen: “Udalaren baliabide guztiak jarriko dira lehen etxebizitzatik etxekaleratzeak eta desalojoak geldiarazteko eta, hala badagokio, bizitzeko alternatiba bat bermatzeko”.\nBistan da Udalbatzak hartutako erabaki hori Udalak eta/edo Donostiako Etxegintza enpresa erakunde publikoak egiten duten etxebizitza parkearen kudeaketari ere aplikatu behar zaiola. Ildo horretatik, Udalaren edo Donostiako Etxegintzaren jabetzako etxebizitzen “Berankortasunaren protokoloa” izenekoan berankortasun-egoera baten aurrean jarduteko jarraibideak jasotzen dira. Dokumentu horretan, betebehar ekonomikoak ordaindu ez direla egiaztatu ondoren, etxebizitzaren errentarien eta gainerako gastuen ordainketari aurre egiteko neurriak jasotzen dira. Bada, orain arte, protokolo horretan ez zen jasotzen, Udalbatzarrak 2015ean hartutako erabakiarekin bat etorriz, etxegabetzearen erabilera.\nHala ere, datuak babesteko araudia betetzeko protokoloa aldatu behar dela aitzakiatzat hartuta —bide batez, auzitan jartzen dugu behar hori—, etxegabetzearen aukera sartzeko baliatu dute EAJ-PSEk. Esan bezala, lehen ez zegoen aukera hori Udalaren eta/edo Donostiako Etxegintzaren etxebizitzak kudeatzeko jarduera-protokoloan.\nHorregatik guztiagatik, EH Bilduk ekimen bat erregistratu du udal gobernuak azalpenak eman ditzan hurrengo asteleheneko Udal batzordeetan. Zehazki, galdera hauek erantzun beharko ditu Eneko Goiak:\nZergatik erabaki du Udal Gobernuak Udalaren edo Donostiako Etxegintzaren\njabetzako etxebizitzen “Berankortasunaren protokoloan” etxegabetzearen aukera\nZergatik erabili da datuak babesteko araudia betetzeko ustezko betebeharra\netxegabetzeen aukera bide judizialean txertatzeko?\nEneko Goiak berresten al du, alkate gisa, Udalbatzak hartutako konpromisoa\n“Donostia kaleratzerik gabeko hiria” izendatzeko?\nAnterior Entrada anterior: El foco Zinemaldia + Plus programa las películas ‘Le redoutable’ y ‘Les sorcières de l’Orient’\nSiguiente Entrada siguiente: EH Bildu denuncia que Eneko Goia ha dado un paso atrás al introducir la vía del desahucio en el protocolo de Etxegintza


Samarasen jokoak Greziako burtsa amildu du - Ekonomia - Berria\nSamarasen jokoak Greziako burtsa amildu du\nAntonis Samaras Greziako lehen ministroaren apostu arriskutsuek izua eragin dute finantza merkatuetan. Atenasko burtsak %12,78 galdu zuen atzo; jaitsierarik handiena 1987az geroztik. Greziaren arrisku saria 88 puntu igo zen, 750 punturaino. Dardarizoa beste merkatuetara ere hedatu zen.\nHerenegun iluntzean, euroguneak Greziaren erreskateari bi hilabeteko luzapena eman ostean, Samarasek bi hilabete aurreratu zuen Greziako presidentea izendatzeko bozketa prozesua. Kargu zeremoniala da presidentearena, baina, hura bete ezean, legebiltzarrerako hauteskundeak aurreratzera derrigortzen du Greziako Konstituzioak. Arazoa da Samarasen koalizioak 155 boto baino ez dauzkala ziurtatuta, eta 180 behar dituela presidentea hautatzeko. Samarasek espero du aulkia galtzeko beldur diren independenteek sostengatuko dutela bere hautagaia: Stavros Dimas EBko komisario izandakoa. Egiten ez badute, ordea, bozak izango dira, eta horietan irabazteko hautagai garbia da Syriza ezkertiarra, erreskateen politikaren aurkari sutsua.


Erroberadun aulkiko saskibaloi txapelketa nagusia Bilbora dator - bizkaie.biz\nErroberadun aulkiko saskibaloi txapelketa nagusia Bilbora dator\nBizkaie! 2020-01-30 09:19 Kirola\nBarikuan eta zapatuan, Europako Champions League jokatuko da, Txurdinagako kiroldegian.\nAsier García, Itxaso Erroteta, Lorea Bilbao eta Álvaro Uriarte (argazkia: Bilboko Udala) | Ikusi handiago | Argazki originala\nBidaideak Bilbo klubak kirol arloan zein antolakuntzan azken urteotan egindako ahaleginak saria izan dau, izan be, Champions League txapelketa ospetsuko atariko faseko egoitzetako bat izango da Bilbo, urtarrilaren 31n eta zezeilaren 1ean. Txurdinagako kiroldegian, goiz eta arratsalde, makina bat partidu jokatuko dira, eta Bidaideak parte-hartzaileetako bat izango da.\nKirol arloko hitzordu garrantzitsu honen aurkezpenean egon dira Bizkaiko Foru Aldundiko Kultura diputadu Lorea Bilbao eta Bilboko Udaleko Gazteria eta Kirol Saileko zinegotzi Itxaso Erroteta. Eurakaz egon dira Bidaideak Bilboko ordezkari bi, Álvaro Uriarte zuzendaritzako kidea eta Asier García jokalaria.\nHiru egoitza aukeratu ditue antolatzaileek Europako txapelketa garrantzitsuenaren atariko faserako. Bilboren hautagaitzearen alde egin dabe, Cantù eta Albacetegaz batera. Aukera sendoa izan da Bilbokoa, 2018an kontinenteko bigarren txapelketako, Euroligako, azken faseko egoitzea izan zalako eta Bidaideak talde indartsua dalako, Espainiako ligan zein Europan.\nBost herrialdetako beste horrenbeste talde lehiatuko dira Bilbon. Danetara hamar partidu izango dira, eta bi onenak pasauko dira hurrengo fasera. Barikuko 11:15ean hasiko dira norgehiagokak, eta hurrengo eguneko 18:00ak arte jokatuko dira.\nEuroliga I lehiaketako jarduneko irabazle eta Espainiako Kopako azpitxapeldun bada be, Bidaideak Bilbo taldeak ez dau bape lan erraza izango Champions Leagueko fase honetan aurrera egiteko. Erroberadun aulkiko saskibaloian Europan dagozan talde indartsuenetako batzuk egokitu jakoz moltso berean, goi mailako txapelketak irabaztera ohituak. Honeek dira:\n- RSV Lahn Dill: Alemaniako Hesse estaduko Wetzlar uriko taldea Europako poteretsuenetako bat da: Champions League sei aldiz irabazi dau, eta azken hamaika urteotan, bederatzi Alemaniako Liga eskuratu ditu. Mundu osoko izarrez betetako lantaldea dauka, tartean AEBetako selekzinoagaz urre olinpikoa irabazi eben Brian Bell eta Michael Paye.\n- Amicacci Giulanova: Hau be talde historikoa da erroberadun aulkiko saskibaloian. 2010eko hamarkadearen hasieran Euroliga I eta Eurochallenge irabazi zituan Italiako ligako ordezkariak. Historiako jokalari italiarrik onenetako bat, Galliano Marchion, da joko-antolatzailea, eta Mortezza Garibloo irandarra eta Raimund Beginskis letoniarra be kontuan hartzekoak dira.\n- CS Meaux: Frantziako palmaresik dotoreena dauka klub honek, tartean Frantziako 14 liga (beste inork baino gehiago), hiru Champions League eta Euroleague I bi. Frantziako selekzinoko jokalari ugari ditu lantaldean, baita Australiako izar bi be.\n- TSK Rehah Merkezi: Turkiako talde poteretsuenen gerizpean hazi dan taldea dogu, azken urteotan gero eta emoitza hobeak lortzen hasi dana. Bidaideak Bilbokoek ondo ezagutzen ditue, igazko Euroligako tituluko lehian aurrez aurre izan zituen eta.\n- Bidaideak Bilbo BSR: Erronka gogorra izango da honako hau bilbotarrentzat, Champions Leaguen lehenengo aldiz jokatuko dabe eta. Halandabe, konfiantzaz beteta helduko dira, igazko Euroliga I irabazteaz gan, orain etxean jokatuko dabelako. 1992an sortu zan, baina 2013tik dabil punta-puntan, Bidaideak proiektuagaz bat egin ebanetik.


Uharte-estatu bat uharte batek edo gehiagok osatzen duten estatua da. Munduan 48 uharte estatu daude, eta bi taldetan bana daitezke. Alde batetik, uharte estatu handiak eta erlatiboki biztanle asko dituztenak; eta bestetik, uharte estaturik txikienak. Uharte estatu handienak kontinente batetik hurbil egon ohi dira, eta normalean kontinente horrekin kultura antzekotasunak izaten dituzte. Indonesia da uharte estaturik handiena. Australia ere talde honetako kide da; hala ere, hainbat ikerketek Ozeaniako sektore kontinentaltzat hartzen dute.\nUharte-estatu bat uharte batek edo gehiagok osatzen duten estatua da. Munduan 48 uharte estatu daude, eta bi taldetan bana daitezke. Alde batetik, uharte estatu handiak eta erlatiboki biztanle asko dituztenak; eta bestetik, uharte estaturik txikienak. Uharte estatu handienak kontinente batetik hurbil egon ohi dira, eta normalean kontinente horrekin kultura antzekotasunak izaten dituzte. Indonesia da uharte estaturik handiena. Australia ere talde honetako kide da; hala ere, hainbat ikerketek Ozeaniako sektore kontinentaltzat hartzen dute. Uharte estaturik txikienak kontinenteetako estatuekin alderatuz ezberdinak izan ohi dira (batez ere kulturari dagokionez). Txikiak direnez, uharte estatu hauek natura baliabide urriak izan ohi dituzte. Gaur egun uharte estatu txikietan turismoak gero eta garrantzi handiagoa dauka. Talde honetan; besteak beste, Zipre, Bahamak, Tonga eta Maldivak daude. Uharte estatu batzuk uharte batez edo biz osatuta daude (Erresuma Batua, adibidez); beste batzuk ehundaka edo milaka uharte hartzen dituzte barne (Maldivak, adibidez); eta herrialde batzuek beste batzuekin partekatzen dituzte uharteak (Haiti eta Dominikar Errepublikaren kasua, esaterako) (eu)\nUharte-estatu bat uharte batek edo gehiagok osatzen duten estatua da. Munduan 48 uharte estatu daude, eta bi taldetan bana daitezke. Alde batetik, uharte estatu handiak eta erlatiboki biztanle asko dituztenak; eta bestetik, uharte estaturik txikienak. Uharte estatu handienak kontinente batetik hurbil egon ohi dira, eta normalean kontinente horrekin kultura antzekotasunak izaten dituzte. Indonesia da uharte estaturik handiena. Australia ere talde honetako kide da; hala ere, hainbat ikerketek Ozeaniako sektore kontinentaltzat hartzen dute. (eu)


Estefana Irastorza poeta eta Hendaiako memoriaren biltzailea zendu da | Gizartea | Berria\nEstefana Irastorza poeta eta Hendaiako memoriaren biltzailea zendu da\nEstefana Irastorza poeta eta Hendaiako historiaren lekukoa 94 urtetan zendu da. BERRIAren galderei erantzun zien 2014an, bere aitaren gerrako gorabeherak eta Hendaiako oroitzapenak aipatuz, besteak beste. Hileta asteazkenean izanen da, 14:30ean, Hendaiako hondartzako elizan.\n2018ko urriak 29\nEstefana Irastorza, sortzez Iribarren, Molinaon sortu zen —Donostia; garai hartan Altza zen—, 1925ean, eta Hendaian bizi izan zen Xabola etxean. 1914ko gerran izan zen haren aita (Ganix Iribarren), eta desertore gisa nola epaitu zuten kontatu zion BERRIAri 2014ko azaroaren 30ean erantzun galderetan: “Gaiztagin handi bat bezala tratatu zuten, bi eskuak lotuak, bi soldadu armatu aldamenean. Interprete bat zuen, aitak ez zekielako frantsesez. Umiliazio handia izan zen. Gerran bezainbat sufritu zuen epaiketan. Berehala harrapatuz gero, heriotza zigorra ezarriko zioten”.\nIrastorzak olerkiak idatzi zituen, eta Senpereko Hatsaren Poesia egunetan aurkeztu zituen horietarik batzuk. Bestalde, Hendaiako historiaren lekukotasunak eman zituen, izan eskolan euskaldun izateagatik bizi izan zuen bazterketa kontatuz edo Hitler eta Franco elkartu zireneko anekdotak aipatuz.


Bide Azpiegituren eta Mugikortasunaren batzordeak N-240 errepideko lanak bisitatuko ditu astelehenean - www.jjggalava.eus\nnull Bide Azpiegituren eta Mugikortasunaren batzordeak N-240 errepideko lanak bisitatuko ditu astelehenean\nBide Azpiegituren eta Mugikortasunaren batzordeak N-240 errepideko lanak bisitatuko ditu astelehenean\nOrgano horretaz gain, astean zehar osoko bilkura eta Nekazaritza batzordea ere bilduko dira Arabako Legebiltzarrean\nBide Azpiegituren eta Mugikortasunaren batzordearen bilerak astelehenean irekiko du aste legegilea Lurralde Historikoaren. 9:00etatik aurrera, Blanca de la Peña foru diputatuak bi aldiz egingo du agerraldia, batetik, Laudio eta Bilbo artean AP-68 autobidetik egiten diren joan-etorriak hobariak emateko asmoa azaltzeko, eta, bestetik, bere departamentuak apirilaren 29an A-2134 eta A-4001 errepideen arteko bidegurutzean gertatutakoaren antzeko istripuak saihesteko hartuko dituen neurrien berri emateko. Deialdia amaitzeko, batzordeko kideak Gorbeialdeko Kuadrillara joango dira, duela gutxi birmoldatutako N-240 errepidearen obrak bisitatzeko.\nOhi bezala, asteartean Mahaiaren eta bozeramaileen batzordearen asteroko bileren txanda izango da. Bilera horietan, besteak beste, maiatzaren 26an egingo den osoko bilkuraren gai-zerrenda onartuko da. Horren aurretik, asteazkenean, hilak 19, beste osoko bilkura bat egingo da Probintzia Jauregian, interpelazioaren ondoriozko lau mozio eztabaidatzeko. Lehenik eta behin, EH Bildu batzarkide taldeak ekimen bat aurkeztuko du Nazioarteko Diru Funtsak zergen inguruan egindako proposamenen inguruan eta, ondoren, Arabako Popularrak batzarkide taldeak mozio bat aurkeztuko du Arabako Abiadura Handiko Trenaren etorrera atzeratzeari buruz. Saioaren bigarren erdian, Elkarrekin Araba (Podemos-Ezker Anitza-Equo) batzarkide taldeak Natura 2000 Sarean sartutako Lurralde Historikoko guneetarako onartutako neurrien dokumentuak eta kudeaketa-planak betetzeari buruzko eztabaida abiatuko du, eta, bilkura amaitzeko, EH Bildu batzarkide taldearen ekimenez, mozio berri bati ekingo zaio, Frankismoaren krimenen aurkako kereila jartzeari dagokionez.\nOstegunean, maiatzak 20, Nekazaritza batzordeak bilera berri bat egingo du. Bileraren gai-zerrendan, lehenik eta behin, Eduardo Aguinaco foru-diputatuaren agerraldia jasotzen da, Nekazaritza Politika Bateratuaren erreformaren negoziazioaren egungo egoeraren berri eman dezan. Ondoren, Uhandre Amurrioko Baso Biziak plataformako kideak izango dira, foro horretan bertan, eukaliptoa Araban izaten ari den hedapenari eta horrek ingurune naturalean duen mehatxuari buruz hitz egiteko. Arabako legegileraen egoitzako bilera APRORAko (Arabako Errioxako Olibondoa eta Olioa Sustatzeko Elkartea) ordezkarien agerraldiarekin amaituko da, Arabako Errioxako olioaren eta olibondoaren inguruko egoera, proiektuak eta ekimenak ezagutzera emateko. Hori ostean, batzordeko kideak Krispijanara joango dira tratamendu tertziario-planta bisitatzera eta Nekazaritzako foru sailak finantzatu dituen plaka fotovoltaikoen instalazioari buruz, bai eta horien helburuei, abian jartzeko epeei eta kudeaketari buruz ere informazioa jasotzera.


Eusko Jaurlaritzako Ekonomiaren Garapen Sailak argi berdea eman dio 2023ko lehen seihilekorako amaituta egotea aurreikusten den geltoki berriaren gaikuntzari. Etorkizuneko IAT zerbitzugunea egongo den orubea egokituz...\nBeharrak eta lehentasunak zehazteko eta inguruko herritarren kezkak ezagutzeko, Larrabasterrako mugikortasunari buruzko prozesua abiaraziko da uztailean.Prozesua gaur, uztailaren 5ean, hasiko da eta 25era arte iraungo...\nEusko Jaurlaritzako Ekonomiaren Garapen Sailak argi berdea eman dio 2023ko lehen seihilekorako amaituta egotea aurreikusten den geltoki berriaren gaikuntzari. Etorkizuneko IAT zerbitzugunea egongo den orubea egokituz hasi dira lanak. Gaur egun, garbiketako, sasiak garbitzeko eta lurrak egokitzeko lanak egiten ari dira. Sopelako ibilgailuen estazio tekniko berria egokitzeko lanak abian dira....


Antzerki munduan 30 urterekin hasi eta ezin utzi. Donostiako TAE/AET (arte eszenikoen tailer) ean hasi zen. Han eta hemen ikastaro ugari egin eta gero, Gipuzkoako Aldundiak eskainitako Diru Laguntzari esker, Inglaterrara antzerki fisikoa ikastea joateko aukera izan zuen. LISPA (London International School Of Performing arts).\nProfesionalki mota askotariko antzerki taldeekin lan egin izan du. Donostiako Teatro de Estudio de San Sebastian bezalako talde tradizionaletik hasita, Inglaterrako; antzerki garaikidea egiten duen Ghecko taldearekin ere lan egin izatera. Metrokoadroka sormen laborategiaren kide, Sorkuntza maite du. Dantza garaikidearekin ere elkarlanean aritu izan da, talde bat sortu ere, Anakrusa antzerki dantza taldea. Telebistan ere esperientzia du, Euskal telebstako Goenkale telesailean bi denboraldiz lanean aritu da.\nAntzerkigintza eta heziketa: antzerki munduan sartu zenetik tailerrak eskaini izan die, haur, nerabe eta gateei batez ere. Ikastetxe askotan esperintzia izan eta gero , 2011tik Pasaiako Badia Antzerki Eskolan klaseak ematen ditu eta proiektoa koordinatzen du, esperientzia honek pedagogikoki ate ugari ireki izan dizkio Egun antzerkigintzaren bitartez lan desberdinak egiten ditu; euskarari arnasguneak sortzeaz gain, behar bereziak dituzte pertsonekin lan egitea ere eraman dio.


SHREK 5 KALERATZE DATA: ZER ESPERO DEZAKEGU? - FILMAK\nShrek 5 kaleratze data: Zer espero dezakegu?\nShrek zinema zikloa animaziozko ziklo sorta da. Shrek umore txarreko eta antisozial ogroa da. Istorioa bera hasten denean\nShrek zinema zikloa animaziozko ziklo sorta da. Shrek umore txarreko eta antisozial ogroa da. Istorioa printzesa bat babesteko eginkizuna onartzen duenean hasten da. Bere padura salbatzeko, Jaunari atsegin eman behar zion printzesa erreskatatzeko agindua betez. Printzesa salbatzeko bidaia osoak gauza asko irakatsi zizkion eta lagun berriak ekarri zizkion. Eta azkenean erreskatatu nahian dabilen printzesarekin maiteminduko da. Serie hau 2001ean estreinatu zen, Andrew Adamson eta Vicky Jensonen zuzendaritzapean.\nZinema sail honetako lehen lau zatiak eskuragarri daude jada, eta bosgarren zatia estreinatu gabe dago. Serie hau 1990ean William Steig-ek idatzitako ipuin batean inspiratu zen.\nflash gezi supergirl crossover ordena\nShrek 5: kaleratze data\nShrek 5 kaleratzeko data 2021eko irailaren 30a izatea espero da. Shrek 5 bertsioaren jatorrizko data 2019an izan behar zen, baina mundu mailako pandemia dela eta, kaleratze data bi urtez atzeratu behar izan zen. Albiste ona da, atzerapen luzea izan arren, filmaketa eta askapena ez direla bertan behera utzi. Dagoeneko 11 urte dira Shrek kaleratu zenetik.\nGauza bikaina da 11 urte igaro ondoren ere seriearenganako maitasuna ez dela gutxitu; animaziozko zinema sailik maiteenetakoa da oraindik. Denok dakigunez, Shrek 1 2001ean kaleratu zen, Shrek 2, Shrek 3 eta Shrek 4 2004an, 2007an eta 2010ean, hurrenez hurren.\nbig sky denboraldiko 2. atalak\nOgro ona duen ogro ona izan arren, Shrek DreamWorks-ek inoiz sortutako pertsonaiarik onenetakoa da. Istorioa printzesa salbatu eta oztopoak gainditzeari buruzkoa denez, ogroek ere bizitza zoriontsua eta betea izan zezaketela frogatu zuen egunaren amaieran. Shrek 5 Shrek eta Fiona ezkondu eta seme-alabak hazteko inguruan izango dela espero da. Horrek interes handia gehituko luke. Horrelako trama batekin istorioa pantomima bat izatea espero daiteke.\nShrek filmek komedia, fantasia eta drama generoak estaltzen dituzte normalean, erromantizismoa, helduentzako komedia eta emozioak neurri handian botata. Shrek 5-ek aurreko filmen zaletasun maila bera izatea espero da, taldea gogor ari baita lanean eta onena ematen saiatzen ari dira. Shrek film sorta Netflix-en eta YouTube Premium-en eskuragarri dago; orain arte kaleratutako lau zatiak fenomenalak izan dira. Oraindik ikusi ez dituen edonork plataforma erosoan egin dezake 5. zatia kaleratu arte.\nShrek 5-en argumentu zehatza oraindik agerian geratu ez denez, zaila da pertsonaiak eta aktoreen antzezpena aurreikustea. Hala ere, Shrek, Astoa eta Fiona printzesa filmeko pertsonaia nagusiak direnez, pertsonaia horien ahotsa ezin da aldatu. Shrek Mike Myers-en ahotsa da, Donkey-k Eddie Murphy-k eta Fiona Princess Cameroon Diaz-ek. Aktoreei pertsonaia gehiago gehi dakizkieke.\nnoiz ateratzen da nagusi\n2016ko Erdi Aroko filmen zerrenda\negongo al da 5. jostailu istorioa?\nezkutuko heroi 2. denboraldia data\nJohn Wick bezalako filmak\nerori ondoren noiz ateratzen da netflix-era